qundao/data-zh-poetry huggingface dataset:
集古八绝·汊口
作者：程敏政
朝代：明

二水中分白鹭洲，人家多住竹棚头。眼前有景道不得，长夏江村事事幽。文武衣冠异昔时，惠连群从总能诗。东园载酒西园饮，药饵扶吾随所之。清风明月两閒人，何用浮名绊此身。闭户著书多岁月，野花啼鸟一般春。山屐经过满径踪，閒来无事不从容。白沙翠竹江村路，云碓无人水自舂。门外青山如屋里，嘈嘈虚枕纳溪声。怪来诗思清人骨，欲化西园蝶未成。松花风煖庙门开，百亩庭中半是苔。怅望千秋一洒泪，安危须仗出群材。苑边高冢卧麒麟，曾是贞元花下人。人世几回伤往事，碑文才见满埃尘。流水溅溅度两陂，旅坟三尺近要离。鸟啼花发人何在，一剑曾当百万师。
集李绝句十八首 其一 登京口望江楼
作者：程敏政
朝代：明
体裁：七言绝句

故国园林草自芳，望中情地转凄凉。行人莫苦登高阁，高处何曾见故乡。
集李绝句十八首 其一 登京口望江楼
作者：程敏政
朝代：明

故国园林草自芳，望中情地转凄凉。行人莫苦登高阁，高处何曾见故乡。湛恩惟待立鸡竿，岂是明时学考槃。身计未谐归计好，一宵清话到更阑。尘寰渐远渐凄清，地近乡关喜气生。只恐诏书非久下，归来依旧马蹄声。千里幽怀一凭阑，君恩宁许更盘桓。朝中未有输忠处，肯便临溪把钓竿。铅堑辛勤十四年，幸逢圣主得称贤。秃毫强会悠悠事，敏政当居俗吏前。泥途渐过车声滑，才得扶舁渡浅河。从此异乡谁是侣，月明孤影落澄波。醉乡□□□□□，沦落多愁笑不成。苦恨俗缘无了处，江村古寺偶閒行。閒愁不觉过年光，只有醒时觉异乡。不醉多愁醉多病，一篇齐物是医方。劳生谁在定中看，境胜才知宇宙宽。一月解行天一匝，素娥心事问应难。青山行尽入红尘，古木亭边夜向晨。书未隔年难得报，我来登望倍凝神。二江斜入似娥眉，华郭春光欲暮时。京洛路长何日到，几人相见不相知。一尊撩眼怕长迷，月欲东生日又西。已恨碧山相阻隔，不期风雨更凄凄。不知园圃是谁家，开尽无名草木花。今日倚阑添懊恼，人言落日是天涯。家园归省浙江东，璧碎珠沉几日中。尘里笙歌千古梦，悠悠无处问苍穹。泪滴金杯不自知，天孙何约是来时。骑鲸别后无寻处，一步寒郊一惨眉。月意愔愔露气微，池亭何处见清晖。只应梦里成胡蝶，拟共杨花苦斗飞。风月犹应似旧清，困来终是睡难成。相思无计能相见，肠断城头画角声。下有娇儿上有亲，阑边为汝最伤神。流年渐共春华老，闻说清明在此辰。
集李绝句十八首 其七 饮扬州嵩山寺二首
作者：程敏政
朝代：明
体裁：七言绝句

醉乡□□□□□，沦落多愁笑不成。苦恨俗缘无了处，江村古寺偶閒行。
集李绝句十八首 其九 淮上对月
作者：程敏政
朝代：明
体裁：七言绝句

劳生谁在定中看，境胜才知宇宙宽。一月解行天一匝，素娥心事问应难。
集李绝句十八首 其二 途中遇郑时晖御史赴谪还家养疾二首
作者：程敏政
朝代：明
体裁：七言绝句

湛恩惟待立鸡竿，岂是明时学考槃。身计未谐归计好，一宵清话到更阑。
集李绝句十八首 其六 车瓜州坝
作者：程敏政
朝代：明
体裁：七言绝句

泥途渐过车声滑，才得扶舁渡浅河。从此异乡谁是侣，月明孤影落澄波。
集李绝句十八首 其十 登泗水亭
作者：程敏政
朝代：明
体裁：七言绝句

青山行尽入红尘，古木亭边夜向晨。书未隔年难得报，我来登望倍凝神。
集李绝句十八首 其十一 歇济宁分水铺
作者：程敏政
朝代：明
体裁：七言绝句

二江斜入似娥眉，华郭春光欲暮时。京洛路长何日到，几人相见不相知。
集李绝句十八首 其十三 过柳青村
作者：程敏政
朝代：明
体裁：七言绝句

不知园圃是谁家，开尽无名草木花。今日倚阑添懊恼，人言落日是天涯。
集李绝句十八首 其十二 其十二 临清遇雨
作者：程敏政
朝代：明
体裁：七言绝句

一尊撩眼怕长迷，月欲东生日又西。已恨碧山相阻隔，不期风雨更凄凄。
集李绝句十八首 其十四 有怀亡弟五首
作者：程敏政
朝代：明
体裁：七言绝句

家园归省浙江东，璧碎珠沉几日中。尘里笙歌千古梦，悠悠无处问苍穹。
集李绝句十八首 其四 自况二首
作者：程敏政
朝代：明
体裁：七言绝句

千里幽怀一凭阑，君恩宁许更盘桓。朝中未有输忠处，肯便临溪把钓竿。
集李绝句十八首·其十七
作者：程敏政
朝代：明
体裁：七言绝句

风月犹应似旧清，困来终是睡难成。相思无计能相见，肠断城头画角声。
集李绝句十八首·其十八
作者：程敏政
朝代：明
体裁：七言绝句

下有娇儿上有亲，阑边为汝最伤神。流年渐共春华老，闻说清明在此辰。
集李绝句十八首·其十六
作者：程敏政
朝代：明
体裁：七言绝句

月意愔愔露气微，池亭何处见清晖。只应梦里成胡蝶，拟共杨花苦斗飞。
集李绝句十八首其三
作者：程敏政
朝代：明
体裁：七言绝句

尘寰渐远渐凄清，地近乡关喜气生。只恐诏书非久下，归来依旧马蹄声。
集李绝句十八首其五
作者：程敏政
朝代：明
体裁：七言绝句

铅堑辛勤十四年，幸逢圣主得称贤。秃毫强会悠悠事，敏政当居俗吏前。
集李绝句十八首其八
作者：程敏政
朝代：明
体裁：七言绝句

閒愁不觉过年光，只有醒时觉异乡。不醉多愁醉多病，一篇齐物是医方。
集李绝句十八首其十五
作者：程敏政
朝代：明
体裁：七言绝句

泪滴金杯不自知，天孙何约是来时。骑鲸别后无寻处，一步寒郊一惨眉。
雨中次无锡寄秦廷韶太守
作者：程敏政
朝代：明
体裁：七言绝句

南来欲试惠山泉，春雨横江懒系船。咫尺故人难晤语，相思时诵竹垆篇。
雨中自郡城归至岩镇承谢廷懋廷彝廷馨昆仲款留夜与埙子联句置屋壁用酬雅意且纪岁月云
作者：程敏政
朝代：明

十里青山冒雨来，谢家留宿一樽开。举头忽见云穿月，侧耳遥惊水激雷。坐久烛花如慰客，饮馀诗草愧非才。夜深侍寝秋堂上，笑记穷途又一回。
雨中访黄世瑞于古林
作者：程敏政
朝代：明

官路东来一径斜，不辞冲雨到君家。古林岁久饶松子，后圃春深长菜花。为惜病身初戒酒，欲清吟骨旋呼茶。何时遂结青山社，静与幽人阅岁华。
雨中过严州与张时祯通判同年叙别
作者：程敏政
朝代：明

石梯如画带江楼，喜遇看花旧俊游。十四年来情不尽，东风吹雨上官舟。
雨中饮孙雪亭家看竹留题与雪亭子颐
作者：程敏政
朝代：明

紫翠中盘一径苔，竹庭深处绝纤埃。穿林剩见新篁出，破暑俄惊旧雨来。秋露不辞分瓮吸，春风何必选花栽。主人爱客能传子，白社还应几度开。
雨后与克俭弟联句
作者：程敏政
朝代：明

细雨生凉一院风，幽情多在小斋东。草分秀色沿阶绿，葵吐秋花拂座红。睡起焚香初谢客，吟馀思茗漫呼童。隔林谁奏笙歌沸，预喜山城乐岁丰。
雨后绝句示小女
作者：程敏政
朝代：明

天井无沙潦水空，临流一树石榴红。女郎学语惊相报，几瓣胭脂落镜中。
雨后过文会轩
作者：程敏政
朝代：明

雨后名园我独来，浅红深绿绕池台。禽声也乐消烦暑，马首初看净宿埃。邻客有期频折简，主人乘兴即衔杯。偶然良会须终日，一任残阳下古槐。
雨花台与汪庶子平江伯司马侍御联句
作者：程敏政
朝代：明

肩舆直上妙高台，极目秋空亦壮哉。山势重重云里出，江流滚滚雾中来。兴王一代誇形胜，霈泽千年被草莱。登览平生最奇绝，不辞倾倒菊花杯。
雪后至南山精舍
作者：程敏政
朝代：明

为贪奇赏到山斋，玉树琪花拥断崖。瀹茗半宵勤瓦鼎，采梅今日试芒鞋。来年沃衍占丰岁，尘土清空惬素怀。白战旧盟谁愿续，一尊同此系诗牌。
雪崖操二章
作者：程敏政
朝代：明
体裁：四言诗

维雪皓皓，言积其崖。匪伊梅兮，孰鬯予怀。乃赓载歌，其音孔嘉。岁寒有盟，愿与之偕。（一章）维崖嵚嵚，言冱其雪。匪伊梅兮，孰□岩穴。载传之图，其色孔洁。有盟岁寒，我心则说。（二章）
雪景二玄兔
作者：程敏政
朝代：明

黄芽衬雪青山空，苍松晻映山茶红，涧泉隐隐流白虹。蓦地惊看两奇绝，夜来似食玄霜屑，变尽锋毛杵声歇。一拳跛龊思轶尘，一瞩迷离光射人，岁寒共保蟾宫身。
雪林为岩镇汪道隆赋
作者：程敏政
朝代：明

夜下三尺雪，晓起惊尘空。万木森玉立，平原失西东。有客来骋望，如在琼田中。名园渺何许，飘萧竞春红。感之思欲飞，浩浩凌天风。何当拾瑶草，挈我苍髯翁。
雪窗兰
作者：程敏政
朝代：明

谁将幽韵泻朱绳，赢得风神寄野僧。澧上国香还几种，欲钞花谱问零陵。
雪篷为大畈汪君赋
作者：程敏政
朝代：明

岁寒晚江一棹横，船窗虚白映沙明。坐惊簌簌清人骨，醉爱纷纷打竹声。湖上更寻疏暗句，山阴谁识去来情。短蓑巨笠吾能办，他日容分冷淡盟。
青县遇漕运王瑾都阃自云宣城人甚有桑梓之念
作者：程敏政
朝代：明

楼船同住水西涯，一见知公是将家。解赠不须欧冶剑，论交频煮越州茶。山东幕府名初上，河内军储帝汝嘉。闻说有怀荣昼锦，敬亭山色待高牙。
青玉案·哀郭用章佥宪
作者：程敏政
朝代：明

高才无愧霜台佐。荆楚地人相贺。谁遣阳由滩下过。烟水迷茫，风花飘堕，不及茶毗大。清流肯受黄尘涴。空怅望、吴山恨无奈。岁月纷纷如蚁磨。夕阳芳草，断蓬孤柁，忍读招魂些。
静海道中地名杨柳青园林隐映可爱
作者：程敏政
朝代：明

春阴澹沲绿杨津，两岸风来不动尘。一日船窗见桃李，便惊身是卧游人。
鞠筠图题寿人母
作者：程敏政
朝代：明

风前一种胜金黄，头白相看树北堂。耻与繁华争岁月，独依高节共冰霜。綵衣欲乱参差影，绿酒能分潋滟香。拟向花神问家庆，竹孙时拂翠云长。
题万山深处楼
作者：程敏政
朝代：明

叠嶂层峦东复西，水源穷处结岩栖。捲帘斗柄光临座，记路桃花插满堤。境逼衡阳无雁过，峰多巫峡有猿啼。裹粮何日寻幽去，却倚危阑续旧题。
题临川曹庭瑞爱兰卷
作者：程敏政
朝代：明

口谈禄命似君平，相见无劳问姓名。手弄国香诗满把，已应人识爱兰生。紫蕤烨烨翠茎长，不是当年九畹香。愿子佩时须拭目，野花山草正芬芳。
题临川曹庭瑞爱兰卷·其一
作者：程敏政
朝代：明

口谈禄命似君平，相见无劳问姓名。手弄国香诗满把，已应人识爱兰生。
题临川曹庭瑞爱兰卷·其二
作者：程敏政
朝代：明

紫蕤烨烨翠茎长，不是当年九畹香。愿子佩时须拭目，野花山草正芬芳。
题为师鲁侄所作梅竹图
作者：程敏政
朝代：明

皎皎冰肌瘦，翛翛凤尾清。众芳摇落后，同保岁寒盟。
题乡人毕廷馨金台别意卷
作者：程敏政
朝代：明

子向皇都来，我向皇都去。相见下邳城，各诵离筵句。子行入家山，动我游子颜。惊风吹野水，梦逐孤云还。我怀致君忧，子遂奉亲乐。悠悠南北人，何时罢行脚。
题于文远山水小景
作者：程敏政
朝代：明
体裁：七言绝句

望中疑是富春山，只欠危亭著树间。记得摩崖看石篆，小舟曾泊相湖湾。
题于文远山水小景
作者：程敏政
朝代：明

望中疑是富登山，只欠危亭著树间。记得摩厓看石篆，小舟曾泊相湖湾。
题便面小景
作者：程敏政
朝代：明

相看是何境，鹤啄松根苔。道人一挥袖，天末海风来。
题倪云林小景
作者：程敏政
朝代：明

平生最爱云林子，雅澹高情非画史。偶然落笔自可人，不藉丹青布生纸。石田茅屋谁所营，疏篁老木摇春声。轻绡半幅不盈咫，十里溪山无限情。临风恍在西湖里，只欠双桡荡湖水。晚潮初落少人行，菱唱依稀月中起。云林老去今几年，风物萧萧似眼前。焚香闭阁无尘事，愿借山堂一榻眠。
题倪氏子可竹卷
作者：程敏政
朝代：明

毕竟君可竹，还应竹可君。恨无医俗句，与子播清芬。
题傅曰川谕德蜻蜓便面
作者：程敏政
朝代：明

五月京华吹旱尘，江乡风物系情频。满陂绿水连堤草，雨后蜻蜓不避人。书带青青草似苔，绛驺飞处小蓬莱。良工可识词林客，为作朱衣入眼来。
题傅曰川谕德蜻蜓便面·其一
作者：程敏政
朝代：明

五月京华吹旱尘，江乡风物系情频。满陂绿水连堤草，雨后蜻蜓不避人。
题傅曰川谕德蜻蜓便面·其二
作者：程敏政
朝代：明

书带青青草似苔，绛驺飞处小蓬莱。良工可识词林客，为作朱衣入眼来。
题先公遗诗后
作者：程敏政
朝代：明

先公当日将西兵，文武衣冠此饯行。天上节旄临大寺，风前金鼓动高城。鲤庭已愧闻诗业，鸟道犹传奏凯声。二十年来弹指过，壁间挥泪续题名。
题公明侄江湖览胜卷
作者：程敏政
朝代：明

江湖风景最宜人，北去南来不厌频。长遣一身安素舸，肯将双足涴黄尘。鸥边芳草诗城远，鸟外青山画障新。收卷付君还自哂，又随徵节上征轮。
题冀郎中墨牡丹
作者：程敏政
朝代：明

嫣然只是洛阳春，水墨丹青总幻身。花若有情应解笑，品题空自出诗人。
题刘廷问舍人所藏夏仲昭太常晴雨二竹
作者：程敏政
朝代：明

太常醉搦紫宣毫，不写李王金错刀。阁舍朝回卷帘处，楚江风雨战秋涛。旧宅依稀练水傍，古墩幽竹自成行。披图却似身重到，刺眼翛翛凤尾长。
题刘廷问舍人所藏夏仲昭太常晴雨二竹·其一
作者：程敏政
朝代：明

太常醉搦紫宣毫，不写李王金错刀。阁舍朝回卷帘处，楚江风雨战秋涛。
题刘廷问舍人所藏夏仲昭太常晴雨二竹·其二
作者：程敏政
朝代：明

旧宅依稀练水傍，古墩幽竹自成行。披图却似身重到，刺眼翛翛凤尾长。
题刘谏议祠
作者：程敏政
朝代：明

老树阴森护庙门，尚疑生气塞乾坤。衣冠死愧千言策，俎豆公宜百世尊。晏岁牛羊山下冢，东风桑梓道旁村。匡时不尽平生恨，白日悠悠逝水奔。新祠门对頖池湾，再拜临风忆壮颜。入眼已知甘露变，剖心思挽夕阳还。权奸扰扰悲桑海，风节棱棱重斗山。闻有狄公同祀典，瓣香何日更乘閒。
题刘谏议祠·其一
作者：程敏政
朝代：明

老树阴森护庙门，尚疑生气塞乾坤。衣冠死愧千言策，俎豆公宜百世尊。晏岁牛羊山下冢，东风桑梓道旁村。匡时不尽平生恨，白日悠悠逝水奔。
题刘谏议祠·其二
作者：程敏政
朝代：明

新祠门对頖池湾，再拜临风忆壮颜。入眼已知甘露变，剖心思挽夕阳还。权奸扰扰悲桑海，风节棱棱重斗山。闻有狄公同祀典，瓣香何日更乘閒。
题华氏严埭旧业卷
作者：程敏政
朝代：明

先业沦他姓，前当野水斜。绿塍还旧物，白稻长新花。有共义民里，无惭孝子家。莫因心便得，诗礼足生涯。
题南京邵思谊漏月轩有庄孔阳同年记
作者：程敏政
朝代：明

定山居士久离群，一纸新传漏月文。文古字奇谁似者，近来应学武夷君。小轩生业未全贫，为厌笙歌暖送春。上雨旁风元不计，只教明月下窥人。
题南京邵思谊漏月轩有庄孔阳同年记·其一
作者：程敏政
朝代：明

定山居士久离群，一纸新传漏月文。文古字奇谁似者，近来应学武夷君。
题南京邵思谊漏月轩有庄孔阳同年记·其二
作者：程敏政
朝代：明

小轩生业未全贫，为厌笙歌暖送春。上雨旁风元不计，只教明月下窥人。
题南宋陈枢长江万里图
作者：程敏政
朝代：明

曾听江声过海门，眼中忽见旧涛痕。山崩岸坼知多少，独有中流砥柱存。万里沉沉水拍天，诗人犹记夜鸣舷。醉来直上金山寺，酌取中？第一泉。江风吹浪雪粼粼，笑抚冰缣欲问津。短楫轻桡浑不见，未应无复济川人。南渡陈郎笔意间，水云摇动墨池间。长江不作华夷限，定写瓜州北岸山。
题南宋陈枢长江万里图·其一
作者：程敏政
朝代：明

曾听江声过海门，眼中忽见旧涛痕。山崩岸坼知多少，独有中流砥柱存。
题南宋陈枢长江万里图·其三
作者：程敏政
朝代：明

江风吹浪雪粼粼，笑抚冰缣欲问津。短楫轻桡浑不见，未应无复济川人。
题南宋陈枢长江万里图·其二
作者：程敏政
朝代：明

万里沉沉水拍天，诗人犹记夜鸣舷。醉来直上金山寺，酌取中？第一泉。
题南宋陈枢长江万里图·其二
作者：程敏政
朝代：明
体裁：七言绝句

万里沉沉水拍天，诗人犹记夜鸣舷。醉来直上金山寺，酌取中�第一泉。
题南宋陈枢长江万里图·其四
作者：程敏政
朝代：明

南渡陈郎笔意间，水云摇动墨池间。长江不作华夷限，定写瓜州北岸山。
题吴世良逊斋卷
作者：程敏政
朝代：明

终身让步不枉百，一忿忘亲真大惑。眼中能逊属伊谁，万古让王称至德。三吴故地多王孙，新安亦数延陵村。君家分住雁溪上，隐然乔木当高门。大字浓书作斋扁，祖德遥遥日星显。贾舶商车声利场，无竞为心似君鲜。轩堂处处嘉名新，华实相符今几人。当仁不让岂终逊，学海茫茫须问津。
题吴原博谕德医俗亭
作者：程敏政
朝代：明

我家篁墩上，绝类筼筜谷。长怜此君净，不解砭予俗。吴君结亭子，潇洒延众绿。清吟答天籁，尘鞅谢烦逐。分明食肉相，兼此林下福。斋居开墨本，已觉幽韵足。君才何可当，风采如植玉。拟试国医手，坐遣元气复。江南渺烟雨，因之动遐瞩。汗青我终惭，笋谱或能续。
题吴天弘侍御画菜
作者：程敏政
朝代：明

桔槔昼开春雨足，采采新苗出畦绿。就中一握晚菘香，何许长安夸食肉。柏台清节世见希，花鸟不爱丹青挥。向来断齑本同调，下箸亦喜霜根肥。此味分明吾所羡，此色宁堪上人面。船窗抚景一题诗，忧乐终归济时彦。
题吴季良所藏戴文进山水
作者：程敏政
朝代：明

丹青价重钱塘戴，一幅湖山写更工。高阁倚空凌夜斗，长桥分水架晴虹。胜游地接呼猿洞，旧隐人思放鹤翁。彷佛画船春载酒，绿阴啼鸟路西东。
题吴廷端太守山水障
作者：程敏政
朝代：明
体裁：古风

苍山突起浮云中，湖光百顷磨青铜。底须饱看卧游录，入眼已觉红尘空。何人卜筑依山住，一任飞云挂庭树。下瞰澄江小作亭，正据溪山最佳处。柴扉昼掩呼未开，石墙夜雨生莓苔。门前有客问奇字，短棹自携春酒来。对岸溪桥大于凳，寒潮渐啮沙头径。农家地僻少通车，僧舍楼高屡闻磬。村舂有粟爨有薪，忘机鱼鸟相情亲。山林岂博钟鼎贵，优游最爱渔樵人。竹鹤老翁今已矣，半幅生绡映窗几。风致公然似歙西，归兴萧萧隔千里。练水屏山今所无，故乡之乐不可孤。相期岁晚结新社，饱玩天开真画图。
题吴廷端太守山水障
作者：程敏政
朝代：明

苍山突起浮云中，湖光百顷磨青铜。底须饱看卧游录，入眼已觉红尘空。何人卜筑依山住，一任飞云挂庭树。下瞰澄江小作亭，正据溪山最佳处。柴扉昼掩呼未开，石墙夜雨生莓苔。门前有客问奇字，短棹自携春酒来。对岸溪桥大於凳，寒潮渐啮沙头径。农家地僻少通车，僧舍楼高屡闻磬。村舂有粟爨有薪，忘机鱼鸟相情亲。山林岂博钟鼎贵，优游最爱渔樵人。竹鹤老翁今已矣，半幅生绡映窗几。风致公然似歙西，归兴萧萧隔千里。练水屏山今所无，故乡之乐不可孤。相期岁晚结新社，饱玩天开真画图。
题吴恺举人春草
作者：程敏政
朝代：明

习习风初度，萋萋绿正匀。谁将方寸地，散作十分春。
题吴氏乐义卷
作者：程敏政
朝代：明

南涉江淮北到燕，东风尝送估人船。黄尘赤日相逢地，惊见吴家乐义编。商山深处一斋居，远客归时乐有馀。教子义方开义塾，牙签重理竹洲书。
题吴氏乐义卷·其一
作者：程敏政
朝代：明

南涉江淮北到燕，东风尝送估人船。黄尘赤日相逢地，惊见吴家乐义编。
题吴氏乐义卷·其二
作者：程敏政
朝代：明

商山深处一斋居，远客归时乐有馀。教子义方开义塾，牙签重理竹洲书。
题吴氏知止卷
作者：程敏政
朝代：明

大江风息好收船，莫待巍巍浪拍天。戒险不惭三让裔，为君思咏卜居篇。
题周草庭驸马二小景画·其一
作者：程敏政
朝代：明

幽人最得幽居乐，山上危亭溪山阁。时容野客到柴关，不放红尘过林薄。新秋众木青且黄，烟中远浦闻鸣榔。渔樵倘许结新社，便欲垂涎云水乡。半枕悠悠梦初起，忽见丹青如梦里。披图说梦两茫然，蕉鹿分明浪惊喜。草庭都尉冰雪颜，胸中丘壑非等閒。何时对景瀹新茗，细话江南溪与山。一夜山中三尺雪，银海周回烂银阙。呼童扫径启柴扉，竹外梅花正清绝。主人高眠尘虑空，有客扶杖来溪东。千崖万壑暗香度，乘兴不减孤山翁。旱风吹尘不成雨，对画欣然一挥麈。四围寒气欹凌人，如坐冰壶失炎暑。去酷来清君子心，平生不受炎凉侵。梅花三弄白雪调，惟有周郎知此心。
题周草庭驸马二小景画·其二
作者：程敏政
朝代：明
体裁：古风

一夜山中三尺雪，银海周回烂银阙。呼童扫径启柴扉，竹外梅花正清绝。主人高眠尘虑空，有客扶杖来溪东。千崖万壑暗香度，乘兴不减孤山翁。旱风吹尘不成雨，对画欣然一挥麈。四围寒气欹凌人，如坐冰壶失炎暑。去酷来清君子心，平生不受炎凉侵。梅花三弄白雪调，惟有周郎知此心。
题周草庭驸马二小景画其一
作者：程敏政
朝代：明
体裁：古风

幽人最得幽居乐，山上危亭溪山阁。时容野客到柴关，不放红尘过林薄。新秋众木青且黄，烟中远浦闻鸣榔。渔樵倘许结新社，便欲垂涎云水乡。半枕悠悠梦初起，忽见丹青如梦里。披图说梦两茫然，蕉鹿分明浪惊喜。草庭都尉冰雪颜，胸中丘壑非等閒。何时对景瀹新茗，细话江南溪与山。
题周驸马所藏小景
作者：程敏政
朝代：明

一舟随泛水云中，醉爱高眠仰受风。惊起竹林双白鹤，背人飞过大溪东。
题唐十八学士登瀛图
作者：程敏政
朝代：明

冠冕分明见盛唐，百金谁购宋宫藏。山人妙绝丹青手，学士名高翰墨场。千里忽惊雷剑合，十年空叹楚弓亡。摩挲手泽真非偶，抚卷令人羡紫阳。
题唐马
作者：程敏政
朝代：明

青青苜蓿长初齐，十二天闲望不迷。杨柳一株沙苑道，奚官来试骕霜蹄。
题四小景 其一 道院迎仙客
作者：程敏政
朝代：明

日日栖空馆，呼童扫径苔。飘然骑鹤侣，时自海东来。
题四小景 其三 庭栽栖凤竹
作者：程敏政
朝代：明

琅玕亲手种，早见拂云梢。要叶虞廷管，殷勤待凤巢。
题四小景 其二 书堂隐相儒
作者：程敏政
朝代：明

万卷芸香里，萧斋绝点尘。须知调鼎客，原是断齑人。
题四小景 其四 池养化龙鱼
作者：程敏政
朝代：明

小小储金鲤，池波一镜平。不须桃浪暖，头角亦峥嵘。
题四小景·道院迎仙客
作者：程敏政
朝代：明

日日栖空馆，呼童扫径苔。飘然骑鹤侣，时自海东来。万卷芸香里，萧斋绝点尘。须知调鼎客，原是断齑人。琅玕亲手种，早见拂云梢。要叶虞廷管，殷勤待凤巢。小小储金鲤，池波一镜平。不须桃浪暖，头角亦峥嵘。
题四景画 其一 诸葛春耕
作者：程敏政
朝代：明

一夜春溪新雨足，晓耕已遍前川曲。乌犍少脱半犁閒，鸟外茸茸草根绿。坐爱一株沙柳阴，展卷疑闻梁父吟。布衣未接隆中聘，谁识当年开济心。
题四景画 其三 买臣秋樵
作者：程敏政
朝代：明

西风萧萧振黄叶，何处平原初罢猎。会稽山下负薪人，倚树掀髯亦豪侠。一朝印绶悬其身，白日照耀新朱轮。谁知担上芸香册，只博人惊车马尘。
题四景画 其二 玄真夏钓
作者：程敏政
朝代：明

夏木阴阴波渺渺，风外群飞见沙鸟。临渊不为钓丝轻，黄梅雨过溪鱼少。石上苔花青更繁，瓦樽独酌消尘烦。可能著就玄真子，亦有丹书三两言。
题四景画 其四 苏武冬牧
作者：程敏政
朝代：明

天山雪花大如席，瀚海东头绝人迹。群羊散落沙碛间，齧尽寒毡岁云夕。塞垣孤月十九冬，手持旄节归汉封。不知麟阁丹青手，曾写当时憔悴容。
题四景画·诸葛春耕
作者：程敏政
朝代：明

一夜春溪新雨足，晓耕已遍前川曲。乌犍少脱半犁閒，鸟外茸茸草根绿。坐爱一株沙柳阴，展卷疑闻梁父吟。布衣未接隆中聘，谁识当年开济心。夏木阴阴波渺渺，风外群飞见沙鸟。临渊不为钓丝轻，黄梅雨过溪鱼少。石上苔花青更繁，瓦樽独酌消尘烦。可能著就玄真子，亦有丹书三两言。西风萧萧振黄叶，何处平原初罢猎。会稽山下负薪人，倚树掀髯亦豪侠。一朝印绶悬其身，白日照耀新朱轮。谁知担上芸香册，只博人惊车马尘。天山雪花大如席，瀚海东头绝人迹。群羊散落沙碛间，齧尽寒毡岁云夕。塞垣孤月十九冬，手持旄节归汉封。不知麟阁丹青手，曾写当时憔悴容。
题四美人图 其一 琴
作者：程敏政
朝代：明

绿绮初调曲未残，幽情应叹赏音难。不嫌儿女声相昵，一鹤长鸣绕画阑。
题四美人图 其三 书
作者：程敏政
朝代：明

倦来携手下阶行，共读周南几句成。庭桂香中无一事，閒听公子击毬声。
题四美人图 其二 棋
作者：程敏政
朝代：明

玉子频拈欲下迟，芭蕉红日影将移。锦绷儿共金丝犬，问道输赢两不知。
题四美人图 其四 画
作者：程敏政
朝代：明

促织场边爽气新，彩毫轻染墨华匀。香闺不爱千红紫，只写青松与翠筠。
题四美人图·琴
作者：程敏政
朝代：明

绿绮初调曲未残，幽情应叹赏音难。不嫌儿女声相昵，一鹤长鸣绕画阑。玉子频拈欲下迟，芭蕉红日影将移。锦绷儿共金丝犬，问道输赢两不知。倦来携手下阶行，共读周南几句成。庭桂香中无一事，閒听公子击毬声。促织场边爽气新，彩毫轻染墨华匀。香闺不爱千红紫，只写青松与翠筠。
题四马图
作者：程敏政
朝代：明

花柳繁阴翠作堆，人间惊见两龙媒。低头顾影无穷意，髣髴彤庭立仗回。玉关初未解秋防，苜蓿春深绿更长。好遣霜蹄空冀北，未容归老华山阳。骏骨千金未足论，并游来试碧沄沄。梦魂不到长城窟，须识天闲雨露恩。凉风簌簌动拳毛，入眼骊黄价并高。未脱盐车充上乘，当时谁作九方皋。
题四马图·其一
作者：程敏政
朝代：明

花柳繁阴翠作堆，人间惊见两龙媒。低头顾影无穷意，髣髴彤庭立仗回。
题四马图·其三
作者：程敏政
朝代：明

骏骨千金未足论，并游来试碧沄沄。梦魂不到长城窟，须识天闲雨露恩。
题四马图·其二
作者：程敏政
朝代：明

玉关初未解秋防，苜蓿春深绿更长。好遣霜蹄空冀北，未容归老华山阳。
题四马图·其四
作者：程敏政
朝代：明

凉风簌簌动拳毛，入眼骊黄价并高。未脱盐车充上乘，当时谁作九方皋。
题四鸽图 其一 紫褐袖
作者：程敏政
朝代：明

东风开遍蔷薇萼，禁网稀疏罢缯缴。珍禽颜色亦可人，紫袖双垂比宫鹤。随时饮啄哺两雏，天然母子行相呼。抚景令人发三叹，耳畔如闻城上乌。
题四鸽图 其三 皂套项
作者：程敏政
朝代：明

铁衣玉项双红趺，入眼精神如燕乌。太湖峰下立相倚，徘徊顾影怜芳肤。几色黄花傍幽沼，一阵西风动寒筱。传书能副曲江公，何羡当时上林鸟。
题四鸽图 其二 白河西
作者：程敏政
朝代：明

海榴花红摇日光，初平石畔薰风凉。河西北种不易得，玉羽六月飞吴霜。凭谁貌入丹青里，金笼雪衣呼欲起。清时恐有放生人，献寿能令相君喜。
题四鸽图 其四 白点子
作者：程敏政
朝代：明

山茶红香竹青节，掩映驯禽羽毛洁。驯禽羽毛生绝奇，墨华点破双团雪。朔气吹风肌栗寒，雌和雄鸣随所安。群飞寄语莫惊顾，鹰隼宁过花石阑。
题四鸽图·紫褐袖
作者：程敏政
朝代：明

东风开遍蔷薇萼，禁网稀疏罢缯缴。珍禽颜色亦可人，紫袖双垂比宫鹤。随时饮啄哺两雏，天然母子行相呼。抚景令人发三叹，耳畔如闻城上乌。海榴花红摇日光，初平石畔薰风凉。河西北种不易得，玉羽六月飞吴霜。凭谁貌入丹青里，金笼雪衣呼欲起。清时恐有放生人，献寿能令相君喜。铁衣玉项双红趺，入眼精神如燕乌。太湖峰下立相倚，徘徊顾影怜芳肤。几色黄花傍幽沼，一阵西风动寒筱。传书能副曲江公，何羡当时上林鸟。山茶红香竹青节，掩映驯禽羽毛洁。驯禽羽毛生绝奇，墨华点破双团雪。朔气吹风肌栗寒，雌和雄鸣随所安。群飞寄语莫惊顾，鹰隼宁过花石阑。
题增光前人卷
作者：程敏政
朝代：明

东南漕粟如屯云，舳舻千里声相闻。何人转饷称第一，楼船独数陈将军。三朝历历书勋考，抚髀无由起元老。寝庙弘开楚水头，不断行人荐蘋藻。楼船孙子人中龙，早从南粤分提封。八蛮坐使遵汉法，五岭不复生烟烽。一日功成召还阙，浩气如虹面如月。临轩天语十分浓，许秉楼船旧时钺。淮阳幕府今几年，门前乔木高参天。兵彊食足两无事，谋谟一一皆家传。平生好文不专武，清白相承守茅土。天教良将辅中兴，何愧周家世臣虎。仓廪不虚国不忧，二京相望皆安流。殿岩徵入卫天子，剖符再见封元侯。
题墨梅寄陕西巡抚王都宪表伦年兄
作者：程敏政
朝代：明

暗香飞沁墨池深，几日春回万玉林。喜报陇头消息好，一枝先寄岁寒心。
题大理王卿墨竹
作者：程敏政
朝代：明

断缣一幅潇湘秋，笔趣彷佛文湖州。坐觉清风满人耳，洒然六月登江楼。主人重是王子猷，琅玕直节非时流。岁寒长共此君约，红紫纷纷何所求。
题大畈汪卫幕燕归小像
作者：程敏政
朝代：明

霏霏香雾凝春殿，日上觚棱催赐燕。身随恩泽下丹霄，乌纱晻映东风面。喜君有籍通金门，簉羽鹓班朝至尊。星源异日观图画，知是唐家忠武孙。
题大畈汪希大养浩斋卷
作者：程敏政
朝代：明

我有浩然气，充之塞乾坤。一蹴苟失养，此志日已昏。汪君婺之彦，烈烈前王孙。穷年事探讨，成性将存存。昭示揭华篇，如在孟氏门。岂无媚学子，日夕攻讨论。所思在葩藻，谁解植本根。若人乃超然，德性行以尊。永言勿自馁，坐使民风敦。
题姜廷宪中书小景画
作者：程敏政
朝代：明

雨落山前双树村，石溪流水带沙浑。野人赤脚如归鸟，不怕春泥半拥门。
题安城彭学士山水图
作者：程敏政
朝代：明

何人结屋青山里，终日开窗见山喜。近峰错落走檐牙，远岫蜿蜒插天嘴。澄江一道山前过，短棹平分浪痕破。船头水气绿侵衣，载酒高人面山坐。石泉下冲沙渚浑，桑榆接地成深村。柴扉欲扣不可到，或有细路通云根。竹鹤老人名画手，半幅生绡大于斗。水分山断意无穷，目送飞鸿度江口。安城先生尘虑脱，南望乡人楚天阔。高堂永日对山歌，肃肃凉风起蘋末。
题宋王晋卿画鹅
作者：程敏政
朝代：明

猎猎风吹芦叶黄，瑶鹰如雪点江乡。钩帘素壁看摹本，想见当时宝绘堂。
题宗人愈大上舍所藏白描风荷图
作者：程敏政
朝代：明

镜湖水光如匹练，一霎回风舞团扇。冯夷乍起水晶宫，仙子齐匀镜中面。凌波徙倚欲倾城，泽荇渚蒲如有情。素菂摇香白鹭下，青房堕影游鱼惊。落手湘云半舒卷，晚色亭亭净于剪。五侯池馆春阑珊，耻共铅华斗深浅。
题宗人贡士迪所藏米画
作者：程敏政
朝代：明

襄阳人物渺如烟，画里云山尚宛然。珍重旧宗收拾在，风流如坐米家船。
题宗侄孙文楷文模二便面 其一 圯桥进履
作者：程敏政
朝代：明

莫谓老人倨，须知孺子贤。坑焚祸方烈，谁有素书传。
题宗侄孙文楷文模二便面 其二 花鸟
作者：程敏政
朝代：明

绕阑花似雪，枝上立珍禽。入手炎光散，清风动竹林。
题宗侄孙文楷文模二便面·圯桥进履
作者：程敏政
朝代：明

莫谓老人倨，须知孺子贤。坑焚祸方烈，谁有素书传。绕阑花似雪，枝上立珍禽。入手炎光散，清风动竹林。
题宗侄节之仪曹味道卷
作者：程敏政
朝代：明

明道纪元岁，笃生两大儒。道寄千载心，孰能味其腴。吾宗有贤者，家在清溪隅。力学厌口耳，铭言揭斋居。如彼药石功，养兹山泽臞。坐令膏馥间，一日沾赢馀。森森好学论，烱烱定性书。愿言终子身，续食留新畬。
题宗老文彬南薰轩追和刘邦彦韵
作者：程敏政
朝代：明

水色山光聚一轩，飞尘全不到吟边。华胥剩喜身能乐，褦襶生憎客未贤。石鼎茶香消永日，朱弦声妙入钧天。老来心地凉如水，且把蒲葵壁上悬。
题宗贵道纪族兄清忠世家卷
作者：程敏政
朝代：明

相国家声重歙城，耳孙遗迹半蓬瀛。犹馀一纸奎文在，夜夜虹光烛太清。
题定西侯画莱次俞振恭侍郎韵
作者：程敏政
朝代：明

画史当年亦奋庸，园情犹共墨花浓。土酥辣玉真堪羡，菜色何人动两峰。
题小景
作者：程敏政
朝代：明

黄叶风前守钓矶，石梁沙口负薪归。轮蹄只在青山外，想见红尘扑面飞。
题小景寄汪廷器
作者：程敏政
朝代：明

拍岸纹溪水不浑，一间亭子傍松根。披图恍在芝山下，倚棹来寻断石村。
题小景杂画·其一
作者：程敏政
朝代：明
体裁：七言绝句

青山一发海中央，岛雾昏昏拍岸黄。过客不堪肠断处，尉陀城下水如汤。
题小景杂画·其三
作者：程敏政
朝代：明
体裁：七言绝句

绿树萧然荫草亭，酒船安近蓼花汀。分明一夜溪头雨，洗出春山数点青。
题小景杂画·其二
作者：程敏政
朝代：明
体裁：七言绝句

野梅开遍钓鱼矶，策杖归来雪满衣。记得西湖山下过，一双青鸟背人飞。
题小景杂画·其四
作者：程敏政
朝代：明
体裁：七言绝句

小亭斜枕石溪濆，长夏空山草木薰。风雨忽来归去晚，橹声摇碎一川云。
题小景画
作者：程敏政
朝代：明

乱石溪声到处闻，疏林山色望中分。幽人已逐移文去，閒却茅亭一段云。
题小景画
作者：程敏政
朝代：明

青山佳处绝纤埃，草绿裙腰一径开。不是烟霞有深癖，水边林下肯同来。
题尚书叶公捕鱼图
作者：程敏政
朝代：明

丛芦岸侧青溪湾，石矶净扫苔花斑。渔翁有家住何许，风景却如西塞山。昨夜溪头过新雨，春水漫漫决沙渚。群鱼尽逐早潮来，父起收罾子看筥。入市鱼租今几何，归家尚喜鲜鳞多。近村沽酒了馀日，醉后不妨眠绿莎。古木垂阴断岸脚，疑与是翁曾订约。摩挲安得共盘桓，细和江南捕鱼乐。
题尹性之御史所藏周文靖竹
作者：程敏政
朝代：明

周郎识此君，落笔琅玕长。居然步湘皋，翠袖忽两两。相将舞回鸾，势欲凌波往。平泉与危石，转折助清响。坐令俗耳净，远觉烦襟爽。亭亭吉甫孙，霜台绝尘鞅。晏岁凛相盟，虚心惬终赏。
题尹正言学士菊
作者：程敏政
朝代：明

陶家庄子未全荒，篱下西风一径霜。红紫相看零落尽，寒花只作旧时黄。
题屠元勋大理镜妆蜡梅
作者：程敏政
朝代：明

调鼎应须几弹金，蜜脾先沁玉容深。寒香瘦影无寻处，忽在诗家晓镜心。
题山水障子
作者：程敏政
朝代：明

摩诘诗从画中见，触处天机自流转。黄鹂白鹭辋川图，入眼何须好束绢。多君此图谁笔之，谓是当年春望诗。绿草烟横荜茥苑，红莲雨足昆明池。金阙沈沈半空起，柳暗花明连数里。不嫌车马踏泥行，城外风光似城里。太平有象作者难，品题不在丹青间。悠悠致主泽民意，对景令人生汗颜。隐几秋霖玉堂署，渭水黄山渺何处。倦来无力展新图，时复高吟右丞句。
题常州卞六行乐图
作者：程敏政
朝代：明

素紽衣摺皂纶巾，不受长安马足尘。香绕鹿车秋未老，胜游知是惜花人。
题广人钟禧所藏苏东坡亲书率子廉传后
作者：程敏政
朝代：明

紫虚阁上几丹成，杵臼声残月自明。不是长公词翰绝，世人谁记率生名。禅榻香销一穗云，断缣遗墨喜逢君。临风细认藏书印，犹是襄阳米芾文。
题广人钟禧所藏苏东坡亲书率子廉传后·其一
作者：程敏政
朝代：明

紫虚阁上几丹成，杵臼声残月自明。不是长公词翰绝，世人谁记率生名。
题广人钟禧所藏苏东坡亲书率子廉传后·其二
作者：程敏政
朝代：明

禅榻香销一穗云，断缣遗墨喜逢君。临风细认藏书印，犹是襄阳米芾文。
题延龄桥
作者：程敏政
朝代：明

水上新桥卧两虹，延龄题字刻西东。自惭不是题桥手，都入行人指笑中。
题张修撰养正所藏王舜耕山水画
作者：程敏政
朝代：明

山东老人王舜耕，平生与山如有情。左涂右抹何草草，却似真山被山恼。山西太史留侯孙，爱山自谓山可飧。坐中忽有青万矗，终日仰看看不足。我来把玩未始奇，真山假山远莫知。天风惨澹动林壑，浮岚积翠空淋漓。斗壁飞流下深树，暗响潺潺不知处。两厓中断一桥通，谁结茅庐傍山住。老人一去何当还，太史心胸如此山。题诗不尽画中意，梦落齐州苍翠间。
题张养正都宪小画
作者：程敏政
朝代：明

柳岸频收网，鱼租句纳官。晚来风浪急，却在把篙难。
题张师夔画
作者：程敏政
朝代：明

沙洲閒寄野航轻，山郭遥通石栈平。安得倚筇松下路，共凭高阁听溪声。
题归隐卷
作者：程敏政
朝代：明

载将风月满船归，多少田园誓自违。夹路渔樵惊识面，入门儿女笑牵衣。家山胜似黄泥坂，村酒香于采石矶。老向太平吾与子，却因佳句忆玄晖。
题志远两浙巡宣卷
作者：程敏政
朝代：明

江东才彦夙超群，浙上巡宣更数君。谏院几陈匡国疏，分司常揭劭农文。名高古亦来深忌，盗息谁堪策茂勋。却幸邦人诗史在，一篇留与四方闻。
题戎王出猎图
作者：程敏政
朝代：明

黑山之北青海头，草木摇落风飕飕。平原一望渺无际，猎骑四踏黄云秋。戎王小年面如玉，彷佛当时李存勖。锦袍白马弯雕弧，一箭真应倒苍鹿。苍鹿却走青羊奔，沙碛霜中馀血痕。相随两两奉驱策，毡裘辫发皆羌浑。一犬腾身逐惊兔，后骑鞲鹰笑相顾。大家贾勇各忘疲，倒载争多不知暮。健儿独往先着鞭，自期百发无虚弦。何物霜蹄忽星迸，脱手落地仍欣然。几辆毡车驻山口，应待归来劝胡酒。共燖熊掌炙驼峰，《敕勒歌》长出林薮。歌长昼短乐未央，皂旗闪烁天苍凉。明朝移帐定何所，择地还开新猎场。方今圣人居大宝，烽燧无烟罢天讨。胡雏长作画中看，莫近飞狐塞垣道。
题扇寄大衍圣公
作者：程敏政
朝代：明

半规明月影沈沈，持赠秋来意转深。料得王孙不轻弃，清风常系故人心。
题扇赠冯盛时贡士
作者：程敏政
朝代：明

三十年来研席同，一尊才见又西东。看花有待重来日，预买都城十丈红。
题扇赠智亨郑隐君
作者：程敏政
朝代：明

红杏飘香过水村，路人争识郑公孙。年来抱病无虚日，请药翻嫌数叩门。
题扬州杨成玉太守梅花
作者：程敏政
朝代：明

红紫缤纷落暮寒，贞姿偏耐雪漫漫。广陵太守能题品，不作琼花一例看。
题文富侄萱花
作者：程敏政
朝代：明

一色春难老，双亲未白头。高堂相对处，日日可忘忧。
题无锡华文君便面图诗后
作者：程敏政
朝代：明

当时交契满清朝，离合难禁岁月遥。重续旧题无限思，一灯残雨宿长桥。
题春山楼观图
作者：程敏政
朝代：明

一带好山横树杪，几重高阁起云中。何当避暑钩帘坐，纳取虚窗八面风。
题杂画
作者：程敏政
朝代：明

青山寂无人，空陂澹流水。垂杨不胜春，摇摇蘸清泚。凉月满荒原，长空白露繁。偶来疏柳下，倚杖欲何言。落木凌秋下，青山对面开。澄江可消酒，随意放船来。夜下竹林滩，水平船不动。倚棹醉眠人，襟怀浩难共。
题杂画 其一 山水锦鸡
作者：程敏政
朝代：明
体裁：七言绝句

平原空笑弋人劳，山水青葱护锦毛。何处晚风堪顾影，石泉澄澈见秋毫。
题杂画 其一 山水锦鸡
作者：程敏政
朝代：明

平原空笑弋人劳，山水青葱护锦毛。何庭晚风堪顾影，石泉澄澈见秋毫。
题杂画 其三 渭水非熊
作者：程敏政
朝代：明

落日秋风渭水湄，天教西伯共心期。凭谁敢道鹰扬勇，鹤发渔翁有此奇。
题杂画 其二 绯桃黄雀
作者：程敏政
朝代：明

雨后薰风不动尘，名园生意逐时新。啭枝黄鸟声全变，结子红桃色半匀。
题杂画 其四 虾
作者：程敏政
朝代：明

长须冲破荇芽青，湖上风来水气腥。喜见天机归画史，不将新味付庖丁。
题杂画·其一
作者：程敏政
朝代：明

青山寂无人，空陂澹流水。垂杨不胜春，摇摇蘸清泚。
题杂画·其三
作者：程敏政
朝代：明

落木凌秋下，青山对面开。澄江可消酒，随意放船来。
题杂画·其二
作者：程敏政
朝代：明

凉月满荒原，长空白露繁。偶来疏柳下，倚杖欲何言。
题杂画·其四
作者：程敏政
朝代：明

夜下竹林滩，水平船不动。倚棹醉眠人，襟怀浩难共。
题杂画·山水锦鸡
作者：程敏政
朝代：明

平原空笑弋人劳，山水青葱护锦毛。何庭晚风堪顾影，石泉澄澈见秋毫。雨后薰风不动尘，名园生意逐时新。啭枝黄鸟声全变，结子红桃色半匀。落日秋风渭水湄，天教西伯共心期。凭谁敢道鹰扬勇，鹤发渔翁有此奇。长须冲破荇芽青，湖上风来水气腥。喜见天机归画史，不将新味付庖丁。
题李世贤太史扇
作者：程敏政
朝代：明

浦上南风急，渔舟破浪还。不知离岸远，时见树头山。
题李太史世贤梅花图集古
作者：程敏政
朝代：明

四山多风溪水急，陇上何人夜吹笛。几家春梦未知回，起傍寒梅访消息。宛然姑射子，潇洒在风尘。北人初未识，疑是弄珠人。西湖处士骨应稿，洗雨梳风为谁好。呼儿觅纸一题诗，相对真成被花恼。
题李太史世贤梅花图集古三首·其一
作者：程敏政
朝代：明
体裁：七言绝句

四山多风溪水急，陇土何人夜吹笛。几家春梦未知回，起傍寒梅访消息。
题李太史世贤梅花图集古三首·其三
作者：程敏政
朝代：明
体裁：七言绝句

西湖处士骨应槁，洗雨梳风为谁好。呼儿觅纸一题诗，相对真成被花恼。
题李太史世贤梅花图集古三首·其二
作者：程敏政
朝代：明
体裁：五言绝句

宛然姑射子，潇洒在风尘。北人初未识，疑是弄珠人。
题李锦衣士敬写真
作者：程敏政
朝代：明

七尺堂堂美丈夫，几年官拜执金吾。蓝田价重连城璧，丹穴文成五色雏。翰苑八砖同儤值，天山三箭待弯弧。等閒莫负封侯相，看续麒麟阁上图。
题杨克仁鸿胪公车奏牍卷
作者：程敏政
朝代：明

口传奇略自先侯，身退常怀致主忧。击节几人歌出塞，诵君三策气横秋。太平制敌宁忘战，老将成功半伐谋。分取剑囊收疏草，他年西系月支头。
题杨补之松桧图
作者：程敏政
朝代：明

五松已受秦封辱，六桧复被秦名污。参天直干尚如此，二雏已灭随烟芜。大夫伪号若刍狗，处士雄心射牛斗。眼前便觉风雨来，耳畔疑闻蛰龙吼。良工此图笔意精，王孙一购千金轻。恨无大手如子美，为赋成都古柏行。
题林良孔雀
作者：程敏政
朝代：明

黄芦萧萧石齿齿，泷水有声松有子。西风原野窅无人，越鸟西来碧山趾。一雌刷羽升树颠，一雄举武如相怜。笙竽唱和白日静，金翠照耀秋江鲜。尚方不受珍禽贡，饮啄随时度春梦。水凫山鸽亦欣然，网户弋人空目送。此图何来真绝奇，轻缣簌簌含风漪。林生家住南海上，见惯落笔无差池。同乡柱史画山积，分赠王孙比双璧。锦屏映日气如生，绣服盘云尾相射。林生久辍供奉班，王孙不欣桃李颜。摩挲水墨赋长句，淮阳昼永棠阴閒。
题林良画
作者：程敏政
朝代：明

一鹭閒依翠藻行，一禽飞绕绛桃鸣。辕门昼静无矰弋，何限春风笔下情。
题柳文范舍人画右军观鹅便面
作者：程敏政
朝代：明

晋帖纷纷逐逝波，画中徒见右军鹅。家鸡亦有临池兴，未必元和愧永和。
题梅赠山海萧生赴山东秋试
作者：程敏政
朝代：明

孤芳自是不凡材，顾影临池首重回。已报东归消息好，春光随马过关来。
题梅送朱伯承都运赴两浙
作者：程敏政
朝代：明

不须持酒酹花神，此去西湖正及春。一树官梅应待久，知君才是作羹人。
题楚英宗人寿萱图
作者：程敏政
朝代：明

北堂五月薰风长，萱草花开金凤香。儿郎再拜献春酒，花气欲透斑斓裳。北堂十月霜回日，萱草根盘蛰龙密。一笑当筵指旧丛，举头误认丹青笔。老人八十真如仙，朱颜若共花争妍。愿期百岁根无恙，一度花开胜一年。
题欧阳令君所藏画鱼
作者：程敏政
朝代：明

当今写鱼谁第一，安福刘郎募俦匹。父子同为供奉官，等閒不下丹青笔。刘郎写鱼如写人，想像天机精入神。云雷惨澹真宰戚，波涛汹涌阳侯嗔。令君何从得此轴，咫尺江乡夺人目。鼓鬣扬鬐势欲飞，金甲光芒三十六。渚蒲水荇交沄沄，浪花滚雪腥风闻。变生头角在俄顷，虾群鳝队空纷纭。濠上老人不可作，与鱼相忘识鱼乐。刘郎此趣堪敌之，坐使龙门在高阁。君家子姓能读书，钓鳌有日光门闾。手分铜符佩金紫，定应不愧刘郎鱼。
题歙人徐昊所藏十八学士图
作者：程敏政
朝代：明

天策将军上开府，大戢干戈思偃武。衣冠济济十八人，曳裾番直论今古。河汾学者王佐才，阙里更见闻孙来。房公之谋杜公断，凭仗异日登三台。馀子纷纷号精选，启运规模亦宏远。拟嗤鸿宝出淮南，肯数词华斗梁苑。云龙相从鱼水亲，义兼师友忘君臣。阎生作图褚生赞，盛事千载留风神。登瀛未足誇清要，治比成康见郎孝。经纶密勿谁所为，乃翁却怪书生教。晋阳留守真失图，此语已浃人肌肤。向来有策密相授，儒者一亲吾辈疏。后车不鉴前车覆，青史纷纷过还续。唐虞世远将奈何，人似昭陵君亦足。手抚丹青思不穷，渭流尚绕咸阳宫。好文纳谏那可得，想象当时贞观风。
题武侯令伯忠孝二图
作者：程敏政
朝代：明

两雏刚幸免，万古此真才。谁道匡时策，非从静学来。至性通天地，遗容尚动人。独怜图报者，曾是汉廷臣。
题武侯令伯忠孝二图·其一
作者：程敏政
朝代：明

两雏刚幸免，万古此真才。谁道匡时策，非从静学来。
题武侯令伯忠孝二图·其二
作者：程敏政
朝代：明

至性通天地，遗容尚动人。独怜图报者，曾是汉廷臣。
题殷氏东溪泛舟卷
作者：程敏政
朝代：明

雨过东溪好放船，四山如黛水如烟。风前细检逋诗卷，抚景悠悠十二年。蟹潭风物定如何，南北驱驰岁月多。此日又从尘里去，几时来赋濯缨歌。
题殷氏东溪泛舟卷·其一
作者：程敏政
朝代：明

雨过东溪好放船，四山如黛水如烟。风前细检逋诗卷，抚景悠悠十二年。
题殷氏东溪泛舟卷·其二
作者：程敏政
朝代：明

蟹潭风物定如何，南北驱驰岁月多。此日又从尘里去，几时来赋濯缨歌。
题汪仪凤墨梅
作者：程敏政
朝代：明

春意花先觉，冰威力自禁。漫夸三昧手，谁识岁寒心。
题汪廷器冰雪盟卷
作者：程敏政
朝代：明

徂徕公，渭川子，孤射仙人相鼎峙。平生不啻刎颈交，冷面铁心无彼此。天寒地折万木僵，满眼冰雪人走藏。三君独不改颜色，特立乾坤如雁行。牡丹芍药谁主张，敢作花相称花王。毅哉三君渺何许，倏见精神照溪渚。虚堂白日光射人，六月萧然不知暑。云湖陶生欲学文湖州，勾勒写此潇湘秋。向闻去作海东客，更遣虬枝动池墨。兴来忽忆太守梅花孙，胸中春意万斛不可论。水香月影久芜没，高足却在雷溪村。越国闻孙谙画诀，一见丹青识优劣。红绿纷纷不直钱，重是三图比三绝。老我北行方治装，披图为了半日忙。岁寒有盟谁可续，酒酣击节歌声长。
题汪廷器画牛图
作者：程敏政
朝代：明

西畴耕遍已春深，气力应怜两未禁。丰草长林幸无事，区区相角是何心。
题汪思恭松萝书屋
作者：程敏政
朝代：明

饱看青山读古书，无人能识市中儒。朝朝卖药归来晚，留得芸香辟蠹鱼。松萝门下筑书台，满架牙签一径苔。常有新诗生眼■，不知山色近人来。王孙潇洒皂纶巾，独起高轩出市尘。见说年来书更熟，门前常有问奇人。秘府图书阅半交，故园松菊可全抛。何时更约开新社，与子山中共结茅。
题汪思恭松萝书屋·其一
作者：程敏政
朝代：明

饱看青山读古书，无人能识市中儒。朝朝卖药归来晚，留得芸香辟蠹鱼。
题汪思恭松萝书屋·其三
作者：程敏政
朝代：明

王孙潇洒皂纶巾，独起高轩出市尘。见说年来书更熟，门前常有问奇人。
题汪思恭松萝书屋·其二
作者：程敏政
朝代：明

松萝门下筑书台，满架牙签一径苔。常有新诗生眼■，不知山色近人来。
题汪思恭松萝书屋·其四
作者：程敏政
朝代：明

秘府图书阅半交，故园松菊可全抛。何时更约开新社，与子山中共结茅。
题汪本仁处士耕读轩
作者：程敏政
朝代：明

小结幽轩傍水涯，此中耕读两相宜。欲求莘野千年志，乐诵豳风一卷诗。春垄短蓑鞭？？，夜窗明烛听吾伊。老来达道应无及，付与名郎佐盛时。
题汪本仁处士耕读轩
作者：程敏政
朝代：明
体裁：七言律诗

小结幽轩傍水涯，此中耕读两相宜。欲求莘野千年志，乐诵豳风一卷诗。春垄短蓑鞭��，夜窗明烛听吾伊。老来达道应无及，付与名郎佐盛时。
题汪玺贡士四禽图
作者：程敏政
朝代：明

春风海上桃，仙禽托栖止。莫啄千叶花，留结千年子。何处青丝禽，飞来一枝托。回首啄山茶，霏霏露华落。有鸟名翠碧，无花艳海棠。依依留不去，颜色两相当。娟娟蜡啄鸟，挺挺当风立。斜压一枝低，寒梅冻无力。
题汪玺贡士四禽图·其一
作者：程敏政
朝代：明

春风海上桃，仙禽托栖止。莫啄千叶花，留结千年子。
题汪玺贡士四禽图·其三
作者：程敏政
朝代：明

有鸟名翠碧，无花艳海棠。依依留不去，颜色两相当。
题汪玺贡士四禽图·其二
作者：程敏政
朝代：明

何处青丝禽，飞来一枝托。回首啄山茶，霏霏露华落。
题汪玺贡士四禽图·其四
作者：程敏政
朝代：明

娟娟蜡啄鸟，挺挺当风立。斜压一枝低，寒梅冻无力。
题汪道全爱萱堂
作者：程敏政
朝代：明

阿母生儿今已老，少年曾佩宜男草。阿儿念母心无涯，北堂远种忘忧花。爱母如花愿花茂，长向花前祝眉寿。酒盏时闻花送香，舞衣欲共花争秀。我心正复与子同，一曲薰风歌绕丛。爱母何年心始惬，霜鬓重看绿如叶。
题沈廷美尚宝所藏四烈妇图 其一 冯媛当熊
作者：程敏政
朝代：明

石郎秉钧萧传死，斗兽君王悦妃子。就中却有冯媫妤，以身当熊传女史。媫妤父本冯将军，义勇光腾金缕裙。女戎可恨亦挝马，孤负虬髯贞观君。
题沈廷美尚宝所藏四烈妇图 其三 凝妻断臂
作者：程敏政
朝代：明

含元殿中如博陆，寡妇孤儿肯容宿。此身原是未亡人，一臂宁为一身辱。落日荒原闻哭声，白刃可蹈千人惊。五朝长乐痴顽老，一夜河间齧臂盟。
题沈廷美尚宝所藏四烈妇图 其二 楚妃投水
作者：程敏政
朝代：明

渐台无宫凭水锁，水长台危绝行舸。君王急遣诏使来，有召无符计成左。台上美人甘自沉，盘游可悟君王心。不知台下桃花涨，何似汨罗江水深。
题沈廷美尚宝所藏四烈妇图 其四 平妻杀虎
作者：程敏政
朝代：明

枣阳军妇千人勇，虎口活夫颜不动。涧号山裂天为昏，几许高楼髻云耸。征车夜度西河眠，骨肉相守终馀年。舅戕夫死避苛政，泰山女儿孱可怜。
题沈廷美尚宝所藏四烈妇图·冯媛当熊
作者：程敏政
朝代：明

石郎秉钧萧传死，斗兽君王悦妃子。就中却有冯媫妤，以身当熊传女史。媫妤父本冯将军，义勇光腾金缕裙。女戎可恨亦挝马，孤负虬髯贞观君。渐台无宫凭水锁，水长台危绝行舸。君王急遣诏使来，有召无符计成左。台上美人甘自沉，盘游可悟君王心。不知台下桃花涨，何似汨罗江水深。含元殿中如博陆，寡妇孤儿肯容宿。此身原是未亡人，一臂宁为一身辱。落日荒原闻哭声，白刃可蹈千人惊。五朝长乐痴顽老，一夜河间齧臂盟。枣阳军妇千人勇，虎口活夫颜不动。涧号山裂天为昏，几许高楼髻云耸。征车夜度西河眠，骨肉相守终馀年。舅戕夫死避苛政，泰山女儿孱可怜。
题沈石田悬崖松
作者：程敏政
朝代：明

根蚀苍崖露半腰，声随风雨落寒潮。小堂六月题诗处，不觉人间暑气消。
题沈石田雪景
作者：程敏政
朝代：明

踏雪何人过长坂，万玉峰高涧声远。山中随处可登临，麦好何忧岁华晚。僧舍茶烟青出林，云垂四野天沉沉。凭谁坐我冰壶北，呵冻先成喜雪吟。
题泰和吴尹必显祈雨有感卷
作者：程敏政
朝代：明

杏园风日早蜚英，花县功名合有成。一雨慰民非偶尔，寸心忧国是平生。帝闻美政酬褒典，人乐丰年起颂声。此日恤荒频下诏，为君题卷不胜情。
题洞庭吴鸣翰秀才东峰卷
作者：程敏政
朝代：明

日出峰上红，水绕峰下碧。中有藏修人，心期谢安石。
题洪克正行乐图
作者：程敏政
朝代：明

峡口青松结成屋，云表苍崖挂飞瀑。一观已具四时花，何代雪樵今更续。乌帽朱衣林下行，琴书独乐轻浮名。须知郡伯有是子，不道侍御难为兄。竹底奔淙如剑截，此外黄尘任飞灭。磥砢千群翠欲流，离披万树红堪折。石栈丹梯不可攀，望中却似天台山。愿君寿比洪厓老，他日相期问九还。
题淮人史孟哲所藏赵仲穆兰
作者：程敏政
朝代：明

墨池谁解返香魂，淡叶疏花古意存。霅水风流湘水怨，不知同是旧王孙。
题清河新寺
作者：程敏政
朝代：明

突兀前时起梵祠，曾看金狄好光仪。诗非蔬笋谁当可，出有轻肥总类支。尊酒拟开莲社约，文章何似莱园碑。寒天落日还过此，极目穷檐重有思。
题溪南吴景岑瞻翠卷
作者：程敏政
朝代：明

三十年前晚翠诗，京华无限故园思。而今瞻翠开新册，多病何能续旧词。故家乔木翠沉沉，占得溪南十亩阴。何日涧觞重话旧，听君儿子诵新吟。
题溪南吴景岑瞻翠卷·其一
作者：程敏政
朝代：明

三十年前晚翠诗，京华无限故园思。而今瞻翠开新册，多病何能续旧词。
题溪南吴景岑瞻翠卷·其二
作者：程敏政
朝代：明

故家乔木翠沉沉，占得溪南十亩阴。何日涧觞重话旧，听君儿子诵新吟。
题溪南吴本忠小景
作者：程敏政
朝代：明

竹里柴门傍水开，了无人迹破苍苔。延陵有客溪南住，时挈春醪问字来。
题牛次人韵
作者：程敏政
朝代：明

已销金甲事春浓，无复全齐火战功。惟有牧儿相伴在，一山桃树半溪风。
题玉堂散直图送吴汝贤修撰省觐还闽
作者：程敏政
朝代：明

金殿当头玉堂署，十二朱廊隐宫树。衣冠济济堂中人，犹似前时起居注。门下斜连金水河，石桥五垒横蛟鼍。扣阍不许外人到，挟册时见诸王过。奎文上应图书府，插架连签照今古。同游恐是十洲仙，下界纷纷半尘土。迩来新诏开中堂，储材圣训何洋洋。日令三馆坐群彦，应制往往催诗章。从容退食龙楼外，松下传餐解簪带。光禄之酒大官羊，终岁天厨有佳赉。宫壶早午漏未央，旭日半下城西墙。出门跨马人分首，缓步不知归路长。老珰如能解人意，惯识青衫閤门吏。几回尔女笑相嘲，何幸相从禁中地。我居史馆今十年，碌碌追陪叨俸钱。就中却爱吴汝贤，才气迥出千人先。承恩谒告辞丹扆，綵服辉辉照秋水。何人为写玉堂图，天上风光动桑梓。我思古人不可当，身在江湖忧庙廊。君是八闽奇俊郎，一饭之际宁可忘。君家二老俱无恙，莫遣文章负今上。朝朝散直定思君，早趣归装拜天仗。
题王司言仪宾文会轩
作者：程敏政
朝代：明

门前车马涨尘黄，静里开轩得趣长。当院日翻槐荫密，绕畦风送菜花香。谁家歌舞堪寻乐，此地衣冠欲擅场。满壁定多诗纪胜，主人无惜费壶觞。
题王约钩勒竹
作者：程敏政
朝代：明

王猷孙子兴超群，閒搦双钩画此君。抚景试酬松雪句，一帘秋景动湘云。
题璇大章善世小米山水
作者：程敏政
朝代：明

书画船头虹月残，海岳庵外江声寒。南宫父子不可见，此纸疑直千琅玕。青山势远横江断，绿树成村隔沙乱。轻舠并坐渔樵人，安得中流分席半。由来小米笔力殊，晋魏书法兼有馀。画格明明自北苑，寓公往往称南徐。松壑上人好清洒，来往三吴忆风采。购求楮墨今尚存，感激山川良不改。禅窗拂拭天真开，洗砚欲呼江雨来。附名锦轴亦可喜，等閒富贵飞黄埃。
题田家娶妇图
作者：程敏政
朝代：明

径草如烟柳如幕，日上茅檐鼓声作。田翁遣女不出村，东舍西邻隔墟落。新妇驾牛儿跨驴，家人后拥翁前驱。儿家举酒拦道劝，舅甥几世同桑榆。耳边阿㜷私属父，肩上娇婴肯离祖。欢声一路到柴关，野伶山歌《柘枝》舞。两门彷佛朱与陈，乡仪简古民风淳。华筵肆设竞珠翠，想见纷纷京洛尘。妇馌男耕罢征戍，安得移家个中住。长因击节颂年丰，不作催租打门句。
题画
作者：程敏政
朝代：明

墟落莫烟相望，板桥春涨初平。未放渔家艇子，疑闻塔院钟声。
题画
作者：程敏政
朝代：明

绿阴桥下水潺湲，手弄春杯卧看山。北渡又从尘里去，披图真羡野翁閒。
题画
作者：程敏政
朝代：明

翠筱娟娟古木秋，山林？复网罗忧。随时饮啄随枝宿，莫向西风叹白头。
题画
作者：程敏政
朝代：明
体裁：七言绝句

翠筱娟娟古木秋，山林�复网罗忧。随时饮啄随枝宿，莫向西风叹白头。
题画
作者：程敏政
朝代：明

苍山茅屋岁将阑，一卷黄庭读未残。落叶暗桥何处客，杖藜来听水声寒。
题画
作者：程敏政
朝代：明

黄叶山前一浦通，下罾收斧岸西东。催科不到渔樵地，赢得风光入画中。
题画
作者：程敏政
朝代：明

黄鸟飞飞绿树低，望中疑是上林西。君王不受珍禽献，一任空山自在啼。
题画为郑府典宝淳安应君赋兼寄别意
作者：程敏政
朝代：明

白雁悠悠水满塘，柳阴芦叶似人长。拂图髣髴清溪上，斜日渔村驻野航。王门无事足幽探，为赋新图句不堪。莫听雁声思故里，筒中盘谷似江南。
题画为郑府典宝淳安应君赋兼寄别意·其一
作者：程敏政
朝代：明

白雁悠悠水满塘，柳阴芦叶似人长。拂图髣髴清溪上，斜日渔村驻野航。
题画为郑府典宝淳安应君赋兼寄别意·其二
作者：程敏政
朝代：明

王门无事足幽探，为赋新图句不堪。莫听雁声思故里，筒中盘谷似江南。
题画二首 其一 枯荷鹁鸽
作者：程敏政
朝代：明

白苇枯荷两岸霜，水禽相恋水云乡。人间手足情何似，落日秋原引睇长。
题画二首 其二 梅花翠禽
作者：程敏政
朝代：明

竹间无数玉森森，渐觉春随雪意深。山下地偏人迹少，野禽能识岁寒心。
题画二首·枯荷鹁鸽
作者：程敏政
朝代：明

白苇枯荷两岸霜，水禽相恋水云乡。人间手足情何似，落日秋原引睇长。竹间无数玉森森，渐觉春随雪意深。山下地偏人迹少，野禽能识岁寒心。
题画册四时小景
作者：程敏政
朝代：明

㶁㶁涧中泉，依依道傍柳。塔院午钟声，随风出山口。爱此玉泉水，携琴访翠微。入城山下路，一任旱尘飞。草阁最宜秋，况对丹枫渚。翛翛麋鹿群，谁宾复谁主。一夜溪山雪，乾坤似玉壶。捲帘孤坐处，佳境入诗无。
题画册四时小景·其一
作者：程敏政
朝代：明

㶁㶁涧中泉，依依道傍柳。塔院午钟声，随风出山口。
题画册四时小景·其三
作者：程敏政
朝代：明

草阁最宜秋，况对丹枫渚。翛翛麋鹿群，谁宾复谁主。
题画册四时小景·其二
作者：程敏政
朝代：明

爱此玉泉水，携琴访翠微。入城山下路，一任旱尘飞。
题画册四时小景·其四
作者：程敏政
朝代：明

一夜溪山雪，乾坤似玉壶。捲帘孤坐处，佳境入诗无。
题画牛二首
作者：程敏政
朝代：明

沙柳阴浓岸草深，老犍回首认桃林。手提死雉惊乌啄，赖有田夫报苦心。芳草平原水满陂，夕阳牛背影差池。青童黄犊相呼处，记取前朝卖剑时。
题画牛二首·其一
作者：程敏政
朝代：明

沙柳阴浓岸草深，老犍回首认桃林。手提死雉惊乌啄，赖有田夫报苦心。
题画牛二首·其二
作者：程敏政
朝代：明

芳草平原水满陂，夕阳牛背影差池。青童黄犊相呼处，记取前朝卖剑时。
题画莱
作者：程敏政
朝代：明

曾移蔬甲课园丁，爱嚼霜根养性灵。独有画工知此意，能将风味入丹青。
题画莱
作者：程敏政
朝代：明

篱下分披绀叶长，枝间凉缀紫团香。已应风味堪登谱，更著丹青与擅场。
题画菊寿人母
作者：程敏政
朝代：明

山中秋已老，佳色见亭亭。独历风霜苦，全羞粉黛形。松篁同晚节，蒲柳胜先零。凭仗幽贞意，相看到百龄。
题画赠刘挥使还新安
作者：程敏政
朝代：明

十道江淮转运难，指麾能事说新安。年年有约欢相见，席上离歌不用弹。苍山老木涧声长，入眼分明似故乡。把酒赠君东郭路，不堪心逐雁南翔。
题画赠刘挥使还新安·其一
作者：程敏政
朝代：明

十道江淮转运难，指麾能事说新安。年年有约欢相见，席上离歌不用弹。
题画赠刘挥使还新安·其二
作者：程敏政
朝代：明

苍山老木涧声长，入眼分明似故乡。把酒赠君东郭路，不堪心逐雁南翔。
题画送敏聪弟还河间
作者：程敏政
朝代：明

西风吹彻桂花秋，欲去珍禽不自由。无限人间离别意，海天明月照高楼。
题画送金宗德还吴中
作者：程敏政
朝代：明

执手河桥畔，长亭野望通。离觞分若下，客棹向娄东。茂树含风远，流云堕地空。到家应几日，天末见归鸿。
题白头翁
作者：程敏政
朝代：明

莲塘十亩动凉飔，水鸟閒忙任所之。对画主人无一事，功名真到白头时。
题盛子昭唐子华小景
作者：程敏政
朝代：明

石梁新雨滑生苔，斸药多因置酒材。山下杪秋无客到，松梢鸣鹤讶人来。雪后川原远近分，渔榔僧磬隔溪云。行吟坐啸皆诗趣，追忆吾乡旧令君。
题盛子昭唐子华小景·其一
作者：程敏政
朝代：明

石梁新雨滑生苔，斸药多因置酒材。山下杪秋无客到，松梢鸣鹤讶人来。
题盛子昭唐子华小景·其二
作者：程敏政
朝代：明

雪后川原远近分，渔榔僧磬隔溪云。行吟坐啸皆诗趣，追忆吾乡旧令君。
题盛舜臣所藏颜秋月钟馗出游图
作者：程敏政
朝代：明

青天下白露，古道吹阴风。窅然绝人迹，野怜招摇红。老馗跨长耳，出眺咸阳东。前驱役厉鬼，歘若尊元戎。睢盱砺霜刃，急脚鸣青铜。挝鼓或弄篴，皂旆扬其中。誓剪六耗孽，祛尔百祟凶。相期卫良民，振旅还幽宫。侃侃达上帝，冥冥策其功。何哉虎榜人，不乐鼠辈同。颜生号秋月，妙染非常工。水墨不惮劳，幽冥忽相通。貌之岂无意，愧彼生王公。寒窗日卓午，瓦研冰初融。聊题一转语，未觉双眸空。
题石菊
作者：程敏政
朝代：明

一峰笔立青琅玕，介若端士何桓桓。托根秖许霜下杰，凛然正色凌秋寒。酡颜相倚为谁好，仙人自喜朝霞餐。山川入眼尽摇落，百卉岂敢誇铅丹。石棱苍苔蔚苒苒，花头灏露清漙漙。醒时把菊醉凭石，柴桑风致馀江干。好事何人得佳本，严陵邑子今郎官。郎官博雅近出色，鼻祖与我同新安。奉图见过索题品，弹指一春经岁阑。哦诗却怜写生手，意匠不减挥毫难。玉堂公退尘鞅绝，砚池火烧冰花残。临风唤尔金石友，为增骚谱盟鸡坛。
题碧桃便面
作者：程敏政
朝代：明
体裁：五言绝句

省识春风面，何因出镜中。暗香吹不断，掌上舞回风。
题碧桃便面
作者：程敏政
朝代：明

省识霜春面，何因出镜中。暗春吹不断，掌上舞回风。
题碧桃翠竹便面赠妹婿赵瑛千户
作者：程敏政
朝代：明

仙葩和露掌中开，天上灵根异种栽。只见清风堪结好，渭川分取一枝来。
题礼部吕秉之郎中画册
作者：程敏政
朝代：明

衡门俯寒江，隐隐脩竹下。鼓棹问奇人，扁舟快于马。危山耸如人，绝壑下如阱。居然垂钓翁，相呼不相应。凉宵万籁息，明月流天中。放舟出浦口，仰面承江风。云浮天外峰，烟断江头树。倚岸得纶竿，渔家不知处。
题礼部吕秉之郎中画册·其一
作者：程敏政
朝代：明

衡门俯寒江，隐隐脩竹下。鼓棹问奇人，扁舟快于马。
题礼部吕秉之郎中画册·其三
作者：程敏政
朝代：明

凉宵万籁息，明月流天中。放舟出浦口，仰面承江风。
题礼部吕秉之郎中画册·其二
作者：程敏政
朝代：明

危山耸如人，绝壑下如阱。居然垂钓翁，相呼不相应。
题礼部吕秉之郎中画册·其四
作者：程敏政
朝代：明

云浮天外峰，烟断江头树。倚岸得纶竿，渔家不知处。
题祝黄门金鲤引子朝天图
作者：程敏政
朝代：明

沧溟白日吹腥风，桃花浪蹙连春空。一鱼金甲忽腾起，顷刻变化云雷中。四鱼虽小亦奇健，鼓鬣偕升尾相贯。蹄涔回首顾凡鳞，咫尺龙门隔霄汉。刘郎写鱼如写人，鹅溪大幅开天真。临池挥染不论月，董羽杨晖争几尘。番水名流今大谏，头角峥嵘万人羡。丹青此意君得知，射策还徵过庭彦。
题红梅
作者：程敏政
朝代：明

杏茜桃娇入眼空，暗香来处晓推篷。丹心久历冰霜苦，可是春花一例红。
题罢猎图
作者：程敏政
朝代：明

沙碛风高树鸣叶，马放平原人罢猎。解装散出青草间，两两胡姬映桃颊。酪浆满注金叵罗，侑饮似唱阴山歌。雪鹰离绦犬噬肉，穹庐到处皆行窝。大旆扬扬出烟表，不觉残阳过林杪。健儿自许力未疲，翻身欲射云中鸟。打围之乐乐未央，挽弓握矢心茫茫。岭阴直接贺兰道，马上终老单于乡。当今圣人制诸夏，八方无尘羽书寡。但愿胡雏似画中，莫近三边古城下。
题老子出关图
作者：程敏政
朝代：明

函谷关高高入云，东来紫气何缤纷。关头或有异人过，令尹一日先知闻。青牛驾车出林莽，翠葆拂晓扬清芬。至人中坐雪垂领，神气内守颜如醺。当时令尹亦奇士，衣冠奉候青山垠。车前再拜复长跪，局缩似礼云中君。至人自是真天人，悯此浊世飞埃氛。出关定隐不复现，草衣木食甘随群。天书云篆倘有作，坐遣道德为耕耘。停车挥扇相告语，为尔启钥开玄文。致柔专气五千字，划然天地如初分。乃知至人与众异，下视诸子皆虻蚊。至人昔作柱下史，披诵亦自劳精勤。三坟五典久在目，霞裾尚尔留香芸。尼父圣人敬问礼，逮今一一馀坑焚。至人至意人叵测，朱縢绿检空云云。窥图抚景三叹息，春风满屋销垆薰。
题自写墨梅
作者：程敏政
朝代：明

墨本流传四十秋，不堪重省少年游。山堂雪后摩挲处，赢得寒花照白头。
题致政应文贞典宝山水
作者：程敏政
朝代：明

出门便见好溪山，却为丹青一破颜。想是宦途双足倦，高情长在卧游间。
题英雄夺锦图
作者：程敏政
朝代：明

天外苍鹰决云下，山麓玄熊亦惊咤。锦鸡势落双彀中，草偃风回不容罅。五羊赵王工羽毛，水墨孰与林良高。閒中作此有深意，不用千钱归水曹。水曹世家原古歙，三试场中三奏捷。英雄夺锦人争誇，斯士斯图正相协。呼童启轴悬中堂，青春白日生辉光。郢人燕说亦有道，远大相期君莫忘。
题范良璧赞画说剑馀情卷
作者：程敏政
朝代：明

横槊赋诗骚将喜，赋诗退虏老兵嗔。不知阅武场中士，说剑馀情得几人。阵法休嗤次律房，茂材曾举郭汾阳。世间名实真须副，展卷令人忆范郎。
题范良璧赞画说剑馀情卷·其一
作者：程敏政
朝代：明

横槊赋诗骚将喜，赋诗退虏老兵嗔。不知阅武场中士，说剑馀情得几人。
题范良璧赞画说剑馀情卷·其二
作者：程敏政
朝代：明

阵法休嗤次律房，茂材曾举郭汾阳。世间名实真须副，展卷令人忆范郎。
题蒙泉岳先生葡萄
作者：程敏政
朝代：明

刘郎未撤轮台戍，使者年年向西去。宛国传将马乳来，汉宫始识葡萄树。茂陵石马秋风寒，玄香冷落黄金盘。后来尚食不到此，当时价抵千琅玕。镇夷城头初罢鼓，谪仙挥毫气如虎。一番风味眼底生，万斛骊珠手中吐。铁面长髯谁比伦，慷慨便作凉州春。兔起鹘落总天趣，日观之徒空逼真。愿子珍藏无草草，谪仙已逐秋花老。临池不觉三叹嗟，前辈风流到今少。
题蔡挥使所藏林良双鹊
作者：程敏政
朝代：明

老木长梢半空起，影落君家素屏里。枝间双鹊不飞去，似向高堂报君喜。凉风晓入庭户清，主人坐对宛有情。眼前岂独惜珍羽，耳畔忽疑闻好声。亦有娟娟白头鸟，相顾裴裒若相保。广东画史深可人，生态无穷意难了。主人堂堂真壮夫，喜受文士相追呼。征蛮不带岭南物，衣衾之外惟此图。堂下有儿堂上母，客至矜图饮醇酒。呀然一笑共平生，崔白边鸾竟何有。鹊兮鹊兮不可求，愿君身比张梁州。不须椎石取金印，看尔生封忠孝侯。
题薛九蟾仙
作者：程敏政
朝代：明

云冠琢玉紫霞衫，仙籍依稀见署衔。松下月明时顾影，寸心知不到尘凡。
题虎图
作者：程敏政
朝代：明

一啸风生百草枯，阴霾消处见于菟。眼中颇觉妖狐静，不道相看是画图。
题衍圣公画
作者：程敏政
朝代：明

古木萧萧带远村，清溪㶁㶁绕柴门。一时野色供诗料，无数寒鸦带墨痕。翠障尽收来坐侧，红尘不许到篱根。平生最有山林癖，欲唤高人与细论。
题衍圣公画兰
作者：程敏政
朝代：明

国香那藉彩毫工，千载猗兰曲未终。金石交情期岁晚，棘丛未实漫春风。
题谢翰长大韶先生云山障子
作者：程敏政
朝代：明

拔地苍山几千丈，九叠芙蓉照林莽。群峰夹峙青冥中，万里云开露仙掌。山回径转得佳处，筑室何人据高壤。古瓦参差接栋流，虚窗迢递临风敞。别圃长栽巨胜花，閒门任结蟏蛸网。桃源渡口短桥通，一派溪光断尘鞅。黄鸟交啼苑树浓，白鹭低飞田水长。幽栖彷佛晋朝人，束发乌巾被轻氅。世途万变了不知，俯槛围棋事閒傥。相持犹似未忘机，苦向盘中较铢两。林间暑气不胜薄，羽箑何由更添爽。童子手供朝暮餐，和露烹葵足斋享。槛外芳塘五里宽，一围种作莲花荡。兴来每欲随所之，预有家人棹兰桨。书册薰垆共一船，水气絪缊护青幌。远村鸡犬互鸣吠，落日渔樵自来往。岩阿疑是古赤城，高旆招摇出天上。树头隐约梵王宫，几杵疏钟送微响。仙境宁论小大茅，人家不异东西瀼。生绡咫尺意难穷，愈觉周郎画堪赏。学士先生太傅孙，方寸之田似山广。少年奋起大江西，澹墨题名首金榜。经帏史局最蒙恩，不独词章在忠谠。鼎铉终期此日调，星凤方增后人仰。东山别墅有高情，未许披图动遐想。
题贵溪程原宗人濯缨亭
作者：程敏政
朝代：明

洗耳常思古逸民，小亭閒傍绿杨津。能收楚泽歌中趣，不惹长安陌上尘。触目鸢鱼千古在，忘机鸥鹭一时驯。何年解绶遥相访，同试渊明漉酒巾。
题道新菊圃卷
作者：程敏政
朝代：明

篱下西风斗晚妆，閒花宁复见红黄。青青惟有淇园子，晏岁交情一味长。
题郭守备画卷
作者：程敏政
朝代：明

一尊相乐水云间，曾共辕门一日閒。今度逢君江北路，只从图上看青山。
题郭总戎画卷
作者：程敏政
朝代：明

林霏山色有无间，展卷聊乘幕府閒。一笑对君揩病目，恰如欧老在平山。诸公诗案一图间，十六年来似等閒。天子圣明公力健，早将名字勒燕山。
题郭总戎画卷·其一
作者：程敏政
朝代：明

林霏山色有无间，展卷聊乘幕府閒。一笑对君揩病目，恰如欧老在平山。
题郭总戎画卷·其二
作者：程敏政
朝代：明

诸公诗案一图间，十六年来似等閒。天子圣明公力健，早将名字勒燕山。
题金太仆本清竹
作者：程敏政
朝代：明

往年曾识太瘦生，风神如鹤诗有声。高情雅澹惟爱竹，挥染不让东吴卿。一竿两竿已清洒，凤尾萧萧翠堪把。秋空弄影纵复横，宛坐山窗月明下。眼中何得千琅玕，怪石齿齿扬飞澜。人间六月无寸暑，细看令我霜毛寒。忆在江南白沙渚，十亩新篁舞烟雨。腰镰斸笋荐松醪，不惜年年自宾主。马蹄再触京华尘，梦魂长绕苍庭筠。偶窥墨本犹昨日，满耳清风怀故人。谪仙之孙好图史，风节棱棱重金紫。公馀相对欲忘餐，为说坚贞似君子。朔气来时嘘冻云，千花万卉无馀芬。凭谁可结岁寒友，雪后青青惟此君。
题锡山孙王庙
作者：程敏政
朝代：明
体裁：七言律诗

庙食青山岁月长，居人多未识孙王。江东讨逆功初著，许下迎銮志莫偿。一代英豪存太史，三分名节愧元方。何当订入新图志，祀典分明重此乡。
题陆廉伯庶子所藏墨梅
作者：程敏政
朝代：明

宋人写梅工染地，染出疏花得花意。寒枝点缀纵复横，宛在江村立烟际。元人写梅铁作圜，千玉万玉相联拳。天机浅深各有态，三昧定属何人传。忽拭此图真宋手，入眼丹青未能有。凉风未觉生衣襟，古月犹疑照窗牖。断缣残墨惊海棠，当时价抵千金强。几人豪夺几悬购，完璧乃归君子堂。多君家在毗陵住，高洁平生似梅树。秀餐亭上岁寒盟，时约花神共来去。我今归卧新安山，暗香正绕清溪湾。北河冰坚未成往，春梦夜落松筠间。补之不作林逋老，红绿纷纷竞妍好。愧无佳句慰幽芳，三复莓苔被花恼。
题陆氏子终身之思卷
作者：程敏政
朝代：明

春色还青垄上枝，春风难染镜中丝。只应孝子羹墙意，一日长萦十二时。抚卷令人重陆郎，思亲情共海波长。知君不是徒思者，手葺芸编几架香。
题陆氏子终身之思卷·其一
作者：程敏政
朝代：明

春色还青垄上枝，春风难染镜中丝。只应孝子羹墙意，一日长萦十二时。
题陆氏子终身之思卷·其二
作者：程敏政
朝代：明

抚卷令人重陆郎，思亲情共海波长。知君不是徒思者，手葺芸编几架香。
题陆谕德鼎仪海榴书屋图
作者：程敏政
朝代：明

海榴随处傍人红，只有溪山趣不同。看画却疑家在眼，出门随步任西东。此心苍翠绕蓬莱，劝讲时陪鹤驾来。退食自公无一事，赤心长对海榴开。
题陆谕德鼎仪海榴书屋图·其一
作者：程敏政
朝代：明

海榴随处傍人红，只有溪山趣不同。看画却疑家在眼，出门随步任西东。
题陆谕德鼎仪海榴书屋图·其二
作者：程敏政
朝代：明

此心苍翠绕蓬莱，劝讲时陪鹤驾来。退食自公无一事，赤心长对海榴开。
题陈宪章梅花
作者：程敏政
朝代：明

燕南雪花大如掌，点缀枯槎夜深响。怅然忽思羌笛声，恨不西湖拨双桨。赵君喜走江南村，晓持写真来扣门。小堂虚白凛相对，便觉生意回孤根。朔风飘萧天色冷，的是当时湖上景。摩挲欲扫树间苔，舒卷愁翻月中影。君家仙子真风流，一醉曾赊紫绮裘。罗浮山下作春梦，素娥执手增离忧。闻君跨马山阳去，驿路还应得奇遇。逢人寄取折枝来，莫忘西斋赋诗处。
题陈邦济小景
作者：程敏政
朝代：明

鸟外连峰认蜀乡，鸥边新水似清湘。山行尚絜图书谱，野坐浑胜吏隐堂。随地尘埃惭马癖，及时红紫笑蜂狂。燕酤不说郫筒饮，何日相期为洗觞。
题雪洲卷
作者：程敏政
朝代：明

船窗手披雪洲卷，王子作图滕子篆。残编亦有赋兼诗，入眼平生惊一见。澄江叔度真高人，旷视百世非常伦。浮槎独抱江海志，草屦不沾京洛尘。渔翁笛里歌声阕，春到梅花几愁绝。诸公久作地中仙，一洲漫存图上雪。分司使者都水郎，旧物所宝非青箱。抚时怀古三叹息，彭城北去春流长。
题青州先贤祠
作者：程敏政
朝代：明

青州名迹半荒凉，只有丛祠古道傍。百代英魂随水去，一方遗泽共山长。秋来废苑甘棠老，春到空阶碧草芳。闻说西平贤太守，怀人时见菊花觞。
题马图
作者：程敏政
朝代：明

绿阴风软白沙乾，入眼方知骏骨难。辇路草长东幸少，漫将调习付奚官。
题鲍栗之通判所藏四景牛
作者：程敏政
朝代：明

远桃舒浅红，独柳荫馀绿。乌犍何从来，骈首度川曲。春波浩沄沄，好雨夜初足。怜此耕力疲，田翁能羁束。山檞叶如斗，负此大石傍。牸兮喘何急，徙倚南风凉。子牛卧弗起，似恋青草长。安得伴樵牧，留连至斜阳。农事早登场，散牧清溪浒。迎风或长鸣，已忘力田苦。出门认红树，对岸饶青莽。日晚欲收栏，横吹隔深坞。晏岁风霜多，朔气动墟落。畏寒老觳觫，引犊屡前却。霭霭向阳坡，梅花点放萼。养力待春来，郊原事东作。
题鲍栗之通判所藏四景牛·其一
作者：程敏政
朝代：明

远桃舒浅红，独柳荫馀绿。乌犍何从来，骈首度川曲。春波浩沄沄，好雨夜初足。怜此耕力疲，田翁能羁束。
题鲍栗之通判所藏四景牛·其三
作者：程敏政
朝代：明

农事早登场，散牧清溪浒。迎风或长鸣，已忘力田苦。出门认红树，对岸饶青莽。日晚欲收栏，横吹隔深坞。
题鲍栗之通判所藏四景牛·其二
作者：程敏政
朝代：明

山檞叶如斗，负此大石傍。牸兮喘何急，徙倚南风凉。子牛卧弗起，似恋青草长。安得伴樵牧，留连至斜阳。
题鲍栗之通判所藏四景牛·其四
作者：程敏政
朝代：明

晏岁风霜多，朔气动墟落。畏寒老觳觫，引犊屡前却。霭霭向阳坡，梅花点放萼。养力待春来，郊原事东作。
题黄帝广成子问道图
作者：程敏政
朝代：明

忆昔广成子，讲道崆峒山。抗颜为帝师，相与炼九还。坐令千岁人，绿发而朱颜。一朝乘龙去，下顾悲尘寰。药垆莽犹存，逸驾不可扳。兹事传已久，无乃空投难。灵均赋远游，魂销汨罗湾。邹欣注参同，寂寞蓬莱班。我读古仙经，一一廋且悭。或恐妙契者，不在文词间。灵洞何幽幽，鼎湖亦潺潺。胜境虽足爱，赋予诚疏顽。
题黄帝广成子问道图
作者：程敏政
朝代：明
体裁：古风

忆昔广成子，讲道崆峒山。抗颜为帝师，相与炼九还。坐令千岁人，绿发而朱颜。一朝乘龙去，下顾悲尘寰。药垆莽犹存，逸驾不可扳。兹事传已久，无乃空投难。灵均赋远游，魂销汨罗湾。邹訢注参同，寂寞蓬莱班。我读古仙经，一一廋且悭。或恐妙契者，不在文词间。灵洞何幽幽，鼎湖亦潺潺。胜境虽足爱，赋予诚疏顽。
题黄文敬杏林卷
作者：程敏政
朝代：明

青囊一卷鬓成丝，铁笔当年更得师。我已废书仍抱病，为君聊续杏林诗。
风入松·草桥阻风雨作
作者：程敏政
朝代：明

萧萧阴雨渐经旬。有意暗摧春。林鸠来往缘何事，声不住、故恼征人。没脚泥壅岸尾，打头风断河漘。篷推蓬、偏感异乡身。归梦夜来频。江南江北家千里，心随舵去住无因。兀坐悄然自数，半生多少苦辛。
饭道旁定明寺
作者：程敏政
朝代：明

竹篱双户对山开，何代精蓝迹未灰。僧苦自为征税长，地荒谁起晒经台。匆匆一饭惟青菜，隐隐诸方半绿苔。落日未胜怀古意，聊题尘壁记曾来。
饮万山观东明楼赠道庸都纪
作者：程敏政
朝代：明

五月高楼暑气凉，捲帘山色动晴光。病来喜服乌蛇酒，睡起频添宝鸭香。堆案道经翻蕊笈，绕梁仙乐奏云簧。何时解绶归林下，许借閒云宿半床。
饮乐山阁留别张慎隐君
作者：程敏政
朝代：明

偶凭高阁寄閒情，白鸟寒空野望平。三径叠云通后坞，一峰飞翠落前楹。樵人向晚长过岭，地主经旬不到城。与客醉来仍借宿，夜谈重理旧诗盟。
饮会昌侯公子锦衣池亭
作者：程敏政
朝代：明

白苧风生暑未收，夕阳容我复迟留。危亭翠匝诸峰晚，小洞阴涵六月秋。醉里尚能窥画品，兴来何必置诗邮。摩挲欲剖琅玕节，留取题名续胜游。
饮司言仪宾园亭限韵
作者：程敏政
朝代：明

雅意宁须锦步围，乱荷如草缘菲菲。花前喜听江南弄，醉后须？月下归。纵步绕丛嫌竹粉，露眠当径借苔衣。谁行酒令严如许，交错觥筹总不违。
饮司言仪宾园亭限韵
作者：程敏政
朝代：明
体裁：七言律诗

雅意宁须锦步围，乱荷如草缘菲菲。花前喜听江南弄，醉后须�月下归。纵步绕丛嫌竹粉，露眠当径借苔衣。谁行酒令严如许，交错觥筹总不违。
饮孙挥使家别后有作
作者：程敏政
朝代：明

相见劳君两日留，重君儒雅异凡流。家藏韬略从先祖，世袭金绯似列侯。客宴赏春看打马，军门防夜听传筹。八方无事征书少，赢得清閒坐歙州。
饮定惠寺次旧韵调邦彦
作者：程敏政
朝代：明

石梯绕涧松风香，山楼入空花雨凉。醒心渴恨蔗浆少，题句醉怜蕉叶长。古人几何开白社，灵泉一脉来朱方。倚阑笑问刘禹锡，禅味而今谁共尝。
饮平江伯清江浦别业中有道院及其大父恭襄公祠堂
作者：程敏政
朝代：明

一江如块绕堤青，琳馆丹房昼不扃。树转阴中斜作路，景逢佳处半开亭。鱼惊洗砚过沙荡，鹤听敲棋傍石屏。未放客舟仍徙倚，旧勋祠畔读碑铭。
饮庆寿寺柬似聪讲经
作者：程敏政
朝代：明

红尘飞不透疏帘，白日行空渐向炎。柳絮挟风常滚滚，麦苗经雨倍纤纤。上方暂喜朋簪盍，西郭从教酒价添。更爱远公能入社，他时有约问楞严。
饮张挥使家观戏
作者：程敏政
朝代：明

牡丹花折柳丝匀，雨后高堂不动尘。武卫昼閒军令肃，家筵春启客情真。锦棚曲奏温州调，银瓮香传采石春。为重雅怀分席晚，不知明月照归人。
饮总漕平江伯陈公园
作者：程敏政
朝代：明

元戎能武更能文，新起园亭自不群。尘里烟霞惟此见，胸中丘壑许谁分。投壶散坐随花影，草帖临池傍水云。幸我暂来仍暂去，不辞觞咏到斜曛。
饮杨浚明推府宅夜归宿城隍道院
作者：程敏政
朝代：明

醉投琳馆一灯残，叶上萧萧雨未乾。乍入故乡翻似客，倘成新社即辞官。好山有约游方健，胜地无尘梦亦安。半夜凉风吹酒醒，恨无奇句写琅玕。
饮林亨大祭酒家观闽灯
作者：程敏政
朝代：明

化城谁测暗中机，南粤灯工北到稀。蜃市晓乘千叠浪，蟾宫春换六铢衣。弩窥伏道朱旗闪，车簇名园锦障归。入眼未真先告醉，却疑东壁坐腾辉。
饮汊口宗家语次偶赋
作者：程敏政
朝代：明

流水溅溅石路平，几年鸡黍约初成。古芸绕架香还盛，乔木当年老更荣。招隐不惊探虎穴，忘机偏解结鸥盟。斜阳未尽渔樵话，刻竹题诗寄此情。
饮汪氏亭子调黄司训汝彝
作者：程敏政
朝代：明

揽胜归来日未晡，汪家亭子更开壶。老人土味留宾客，博士山装累仆夫。半醉拟凭溪上石，一餐思摘涧中蒲。相携欲借龙眠手，绘作春风野宴图。
饮灵藏寺
作者：程敏政
朝代：明

七姊妹花开已空，绕阑犹幸有葵红。坐中便起烟霞癖，门外那知市井通。深院影回三殿日，小亭凉入四窗风。一尊莲社新开约，莫厌频来问远公。
饮率东族家
作者：程敏政
朝代：明

路入方山一里强，百年程氏率东房。教条半出朱隆隐，家法多宗郑浦阳。庭户各分乔木影，图经犹带旧芸香。花前棋局灯前酒，无限宗盟夜坐长。
饮王世赏侍讲园亭限韵一首
作者：程敏政
朝代：明

向晚移尊傍石屏，客身修竹两亭亭。诗悭并上酡颜赤，齿壮难留短鬓青。豪论未须挥玉麈，渴心常欲系铜瓶。感时更悯东郊雨，目送晴云入杳冥。
饮王氏园亭
作者：程敏政
朝代：明

舣舟三日厌尘烦，步入王家百亩园。多少风光生眼底，恨无佳什满幽轩。鸡犬深深曲径通，意行何必问西东。井亭杨柳交加处，木槿花开一树红。雨后平沙不受尘，偶来忘却宦游身。过江三月昏昏醉，忽见新篁似故人。谷苗深秀菜根肥，露气凉生白苧衣。珍重主人留客晚，隔墙灯火映船扉。
饮王氏园亭·其一
作者：程敏政
朝代：明

舣舟三日厌尘烦，步入王家百亩园。多少风光生眼底，恨无佳什满幽轩。
饮王氏园亭·其三
作者：程敏政
朝代：明

雨后平沙不受尘，偶来忘却宦游身。过江三月昏昏醉，忽见新篁似故人。
饮王氏园亭·其二
作者：程敏政
朝代：明

鸡犬深深曲径通，意行何必问西东。井亭杨柳交加处，木槿花开一树红。
饮王氏园亭·其四
作者：程敏政
朝代：明

谷苗深秀菜根肥，露气凉生白苧衣。珍重主人留客晚，隔墙灯火映船扉。
饮王陈二真人园亭
作者：程敏政
朝代：明

二真重约饮西城，面面疏棂暑气清。了尽宦缘投子色，唤醒尘梦步虚声。洛花久放游人醉，闽果深劳饷客情。多病近来思辟谷，琳宫何日报丹成。
饮英国公凝眺轩
作者：程敏政
朝代：明

池阁新开帝苑东，偶来亭上一尊同。彩虹拔地纡高树，玉笋排云入半空。晴亟尚沾花下雨，暑残仍爱柳边风。隔墙语笑相闻处，只似江南罨画中。上公清致出尘凡，几许云根叠翠岩。花为奉亲时下幄，酒因留客剩开函。嘉蔬不责新园课，奇石犹镌旧内衔。周览未穷归未得，半帘斜日下庭杉。
饮英国公凝眺轩·其一
作者：程敏政
朝代：明

池阁新开帝苑东，偶来亭上一尊同。彩虹拔地纡高树，玉笋排云入半空。晴亟尚沾花下雨，暑残仍爱柳边风。隔墙语笑相闻处，只似江南罨画中。
饮英国公凝眺轩·其二
作者：程敏政
朝代：明

上公清致出尘凡，几许云根叠翠岩。花为奉亲时下幄，酒因留客剩开函。嘉蔬不责新园课，奇石犹镌旧内衔。周览未穷归未得，半帘斜日下庭杉。
饮虎丘舟中呈致政祝大参顾宪副及受封王太史
作者：程敏政
朝代：明

客里春将暮，乘閒上虎丘。饮便荷叶盏，坐爱木兰舟。倚棹闻啼鸟，鸣箫动狎鸥。幸陪诸老至，不是少年游。
饮观音阁
作者：程敏政
朝代：明

漠漠顽阴扫未开，石梯千仞滑生苔。倚阑尚见淮南树，拂袖疑登海上台。坐听松风聊当乐，醉呼江水欲添杯。绕山细勘题名刻，早有人曾冒雨来。
饮赵梦麟郎中沧江别墅
作者：程敏政
朝代：明

潇洒郎官住京口，天性爱山如爱酒。长浮一斗与山盟，所不爱山如此斗。别墅正据沧江湾，四望宛在丹青间。虹月船空米老去，悠悠世代空尘寰。郎官作诗亦清好，不遇酣歌不挥扫。题遍山坳与水涯，与客江头几倾倒。我登沧江亭，为赋沧江篇，呼童更吸中？泉。临风欲洗双倦目，他时来结山中缘。
饮赵梦麟郎中沧江别墅
作者：程敏政
朝代：明
体裁：古风

潇洒郎官住京口，天性爱山如爱酒。长浮一斗与山盟，所不爱山如此斗。别墅正据沧江湾，四望宛在丹青间。虹月船空米老去，悠悠世代空尘寰。郎官作诗亦清好，不遇酣歌不挥扫。题遍山坳与水涯，与客江头几倾倒。我登沧江亭，为赋沧江篇，呼童更吸中�泉。临风欲洗双倦目，他时来结山中缘。
饮黄司训家限韵
作者：程敏政
朝代：明

停云常系故人思，今日重逢恨较迟。谈笑便应忘尔汝，年华何必问干支。来当僧舍钟残后，去及山城漏尽时。细雨青灯黉舍酒，眼中无限画中诗。
馀兴
作者：程敏政
朝代：明

半日登游兴未阑，晚山凝绿更宜看。少年突马春沙细，老子呼牛夕照残。今我却能销酒劵，几人犹未了诗丸。笑谈一任渔樵怪，此乐平生亦自难。
首夏斋享宿翰林东署作
作者：程敏政
朝代：明

玉漏沉沉夜下迟，绛河星影动罘罳。忽从枕上闻啼鸟，却似南山独卧时。
马嵬八景次韵为阎方伯赋 其一 马嵬故垒
作者：程敏政
朝代：明

槐里西来一故城，乱离曾列几屯营。千家已托英雄庇，百战谁争竖子名。夕照有情山戍改，东流无限野塘平。关中此日今蕃盛，赢得荒基蔓草生。
马嵬八景次韵为阎方伯赋 其七 西原春意
作者：程敏政
朝代：明

萋萋芳草绿如烟，鸟外长空澹欲连。路辟裙腰时隐隐，风翻书带亦芊芊。川光远衬桃如笑，野色平分柳未眠。南浦一番春又别，王孙归兴绕吟边。
马嵬八景次韵为阎方伯赋 其三 地涌双泉
作者：程敏政
朝代：明

谁从坡下凿重渊，觱沸开成两玉泉。根蚀云萝常脉脉，影涵风筱共涓涓。旱时几藉龙功普，跑处疑存虎迹圆。能遣菜根滋味好，千金一歃敢争妍。
马嵬八景次韵为阎方伯赋 其二 杨妃荒冢
作者：程敏政
朝代：明

不思初政戮家姬，坐遣胡雏犯洛师。野鹿已招三镇乱，青螺刚济一身危。冰消珠翠汗新壤，云暗金汤失旧赀。万古持盈堪作戒，开元全盛几多时。
马嵬八景次韵为阎方伯赋 其五 金城古迹
作者：程敏政
朝代：明

胜地犹存姓屡更，淡烟荒草没秋城。主家西逐秦云散，僧锡东随渭水倾。天靳宝花谁伏虎，枝空仙李不闻莺。惟馀一片长安月，夜夜相临似有情。
马嵬八景次韵为阎方伯赋 其八 南亩秋成
作者：程敏政
朝代：明

社公祠处百家同，叠鼓鸣箫俎豆丰。千载力田嘉汉诏，六经敦本说豳风。鸡鸣犬吠闻宵警，女馌男耕毕岁功。无吏索钱官税足，相逢莫放酒杯空。
马嵬八景次韵为阎方伯赋 其六 宝刹晨钟
作者：程敏政
朝代：明

宝坊高处地幽偏，钟响常疑落半天。旅次唤醒尘土梦，上方惊散海云眠。纱笼客诮非时饭，锡杖僧开午夜禅。看院鹤鸣如应答，一声声出薜萝烟。
马嵬八景次韵为阎方伯赋 其四 园栽丛韭
作者：程敏政
朝代：明

玉趾青毛遍石田，名传丰本自何年。生怜蔬甲踰兼味，日课园丁获几钱。星列一笾春荐庙，雨翻双剪夜登筵。品供十八思贤辅，肉食令人倍赧然。
马嵬八景次韵为阎方伯赋·马嵬故垒
作者：程敏政
朝代：明

槐里西来一故城，乱离曾列几屯营。千家已托英雄庇，百战谁争竖子名。夕照有情山戍改，东流无限野塘平。关中此日今蕃盛，赢得荒基蔓草生。不思初政戮家姬，坐遣胡雏犯洛师。野鹿已招三镇乱，青螺刚济一身危。冰消珠翠汗新壤，云暗金汤失旧赀。万古持盈堪作戒，开元全盛几多时。谁从坡下凿重渊，觱沸开成两玉泉。根蚀云萝常脉脉，影涵风筱共涓涓。旱时几藉龙功普，跑处疑存虎迹圆。能遣菜根滋味好，千金一歃敢争妍。玉趾青毛遍石田，名传丰本自何年。生怜蔬甲踰兼味，日课园丁获几钱。星列一笾春荐庙，雨翻双剪夜登筵。品供十八思贤辅，肉食令人倍赧然。胜地犹存姓屡更，淡烟荒草没秋城。主家西逐秦云散，僧锡东随渭水倾。天靳宝花谁伏虎，枝空仙李不闻莺。惟馀一片长安月，夜夜相临似有情。宝坊高处地幽偏，钟响常疑落半天。旅次唤醒尘土梦，上方惊散海云眠。纱笼客诮非时饭，锡杖僧开午夜禅。看院鹤鸣如应答，一声声出薜萝烟。萋萋芳草绿如烟，鸟外长空澹欲连。路辟裙腰时隐隐，风翻书带亦芊芊。川光远衬桃如笑，野色平分柳未眠。南浦一番春又别，王孙归兴绕吟边。社公祠处百家同，叠鼓鸣箫俎豆丰。千载力田嘉汉诏，六经敦本说豳风。鸡鸣犬吠闻宵警，女馌男耕毕岁功。无吏索钱官税足，相逢莫放酒杯空。
驱车上东门行
作者：程敏政
朝代：明

雉堞连云起，秦城属汉家。更无丞相犬，犹有故侯瓜。
驻船月洲亭下闻似都宪将至暮雨有怀
作者：程敏政
朝代：明

舣棹江亭待故人，阖闾城下雨如尘。鱼传尺素来三月，柳系离情管一春。菜色可怜畿内地，萍踪难定客中身。半生忧乐当何似，篷底青灯坐及晨。
高邮湖遇风予登岸步过湖以诗调伯谐伯常二寅长
作者：程敏政
朝代：明

湖上西风夜放颠，官舟如瓠水如天。不如满意沙头步，何似惊心浪里眠。好景尽供诗兴足，畏途真笑宦情牵。一尊留得金陵酒，拟向中流慰两贤。
高邮湖阻风时虽开夹湖未能行舟
作者：程敏政
朝代：明

一阵狂飙入地垠，客舟如叶浪如轮。凭谁上诉由风伯，任尔抛香拜水神。阿岸稍卑思跃马，夹湖虽好未通人。南来北去皆行役，篷底从容莫漫嗔。
鸡鸣山上小酌与汪庶子于京兆联句
作者：程敏政
朝代：明

高台同上蹑天风，望入苍茫眼界空。象纬分明星阙近，河山环绕帝都雄。日斜江口潮初白，露冷林梢叶渐红。王事有期乡梦杳，一尊相属思无穷。
鹤山书院兼祀周文襄公今总宪治所
作者：程敏政
朝代：明

圣门千载鹤山翁，再拜庭前思不穷。老桧尚疑含古雪，残梅犹自领春风。故乡西望桑榆远，敕使南来俎豆丰。入眼何人堪侑食，计臣今数大司空。
鹧鸪天·寿费司业兄药轩君六十
作者：程敏政
朝代：明

花甲才周又一年。药轩初度敞华筵。句分池草千金重，春试阶蓂四叶全。娱綵服，听朱弦。主人如鹤酒如川。愿言铁瓮金山景，百岁常供几杖前。
鹿鸣宴
作者：程敏政
朝代：明

华宴黉开署鹿鸣，英才群起快鹏程。百年山水原钟秀，一夜风雷忽放晴。琢玉喜看声中律，遗珠留取价连城。疏慵敢负知人鉴，北望红云祝圣明。
鹿鸣燕会图为旌德江溥贡士赋
作者：程敏政
朝代：明

宴罢宾兴日未斜，颀然丰采动京华。大鹏水击三千里，雏凤文腾五色霞。秋月再分丹桂粟，春风偏上紫荆花。相期更写琼林会，趁取才人两鬓鸦。
黄司训欲到荒园赏菊用韵奉期
作者：程敏政
朝代：明

黄花香入绿醅新，也有飘萧漉酒巾。只恐向来归计拙，花神能笑把杯人。原上秋晴天日开，可人须共菊花杯。丹枫翠竹清溪岸，迟子长歌缓辔来。
黄司训欲到荒园赏菊用韵奉期·其一
作者：程敏政
朝代：明

黄花香入绿醅新，也有飘萧漉酒巾。只恐向来归计拙，花神能笑把杯人。
黄司训欲到荒园赏菊用韵奉期·其二
作者：程敏政
朝代：明

原上秋晴天日开，可人须共菊花杯。丹枫翠竹清溪岸，迟子长歌缓辔来。
黄坑寺
作者：程敏政
朝代：明

一坞深深竹树长，梵宫遥枕碧山冈。废兴屡换新碑石，俎豆犹存旧寝堂。为祝慈龄参佛母，敢将诗病叩医王。清谈未了匆匆去，不尽毗那一瓣香。
黄子久山水为陆翰长廉伯题
作者：程敏政
朝代：明

丹青旧数黄公望，一幅溪山似瀼东。悬瀑自天喷早雪，飞桥临水驾晴虹。谈玄偶接苏门士，采药空迷雁荡翁。安得为弦招隐操，共凭苔石面松风。
黄山游劵既偿古诗一章与文远万里彦夫别
作者：程敏政
朝代：明

郡推即告去，州将亦辞还。勇哉三丈夫，追随入深山。屡冲溪雨寒，不畏泥途艰。行行抵峰麓，划尔非人寰。淼淼朱沙泉，六六芙蓉鬟。尘中五十载，一笑开心颜。知己正不多，同服同乡关。会当谢缨冕，结屋霜林间。与子分净社，览胜同跻攀。相看岁云暮，乘此三日閒。停杯戒明发，解袂清溪湾。
黄山观汤泉及龙池小憩祥符寺
作者：程敏政
朝代：明

天教微雨净纤埃，重我登临一度来。山姓尚随轩帝号，诗龛谁继谪仙才。云扶绛节中天起，地拔青莲四面开。鳌禁半生真浪迹，不知乡国是蓬莱。四山回合驾飞桥，似隔云间万里遥。蜃气半天浮海市，龙雷平地起风潮。云中鹤叟春锄药，月下青童夜弄箫。碌碌尘寰成底事，却将奇绝付渔樵。怪石如屯虎豹关，仙家真在白云间。九州图迹誇谁胜，万古乾坤只此山。丹臼半馀香冉冉，汞泉分出水潺潺。手摩苍藓看题刻，先正高风不可攀。因贪高绝口难名，变态分明是化城。巨木几年经魏晋，片云随刻送阴晴。林开忽见僧堂古，岭尽时逢石栈平。山上雪飞山下雨，始疑身世半空行。
黄山观汤泉及龙池小憩祥符寺·其一
作者：程敏政
朝代：明

天教微雨净纤埃，重我登临一度来。山姓尚随轩帝号，诗龛谁继谪仙才。云扶绛节中天起，地拔青莲四面开。鳌禁半生真浪迹，不知乡国是蓬莱。
黄山观汤泉及龙池小憩祥符寺·其三
作者：程敏政
朝代：明

怪石如屯虎豹关，仙家真在白云间。九州图迹誇谁胜，万古乾坤只此山。丹臼半馀香冉冉，汞泉分出水潺潺。手摩苍藓看题刻，先正高风不可攀。
黄山观汤泉及龙池小憩祥符寺·其二
作者：程敏政
朝代：明

四山回合驾飞桥，似隔云间万里遥。蜃气半天浮海市，龙雷平地起风潮。云中鹤叟春锄药，月下青童夜弄箫。碌碌尘寰成底事，却将奇绝付渔樵。
黄山观汤泉及龙池小憩祥符寺·其四
作者：程敏政
朝代：明

因贪高绝口难名，变态分明是化城。巨木几年经魏晋，片云随刻送阴晴。林开忽见僧堂古，岭尽时逢石栈平。山上雪飞山下雨，始疑身世半空行。
黄池
作者：程敏政
朝代：明

黄池镇下晓扬舲，扶上肩舆尚见星。草结鲜红鸦眼粟，竹摇苍翠凤尻翎。人家愈觉园林密，邮舍初分道里停。已过江南三百里，乡音入耳渐中听。
黄浦寿沈尚宝廷美母夫人
作者：程敏政
朝代：明

黄浦之水绿沄沄，疏凿元自春申君。浦口谁家起华屋，门中雪桧垂苍云。符台之母乌溪女，倚桧时时听白苧。抱孙饮水七十年，六月高堂不知暑。上流可酿昆崙浆，下流可浣芙蓉裳。临风再拜祝母寿，愿似东流浦水长。
黄石操
作者：程敏政
朝代：明
体裁：乐府曲辞

我营一丘兮济水之埼，有黄石兮烨如栀。嗟日暮兮见子无期，子行矣兮为帝师。乘车马兮来何时，索我兮安之。宿草兮离离，怀敝屣兮下邳。见黄石兮如台，凝予睇兮谷城之下，有黄石兮志抷土。思晤言兮吾翁，渺予心兮愁苦。感翁惠兮一编书，俾我兮侯万户。驾言兮归来，清觞豆兮洁肴俎。嗟奉足兮无因，宝兹石兮终古。
黄石谒太母庙
作者：程敏政
朝代：明

黄石丛祠在，人传太母名。子功全故国，神鉴定佳城。香火千家盛，冠裳八座荣。阃仪谁有此，瞻拜不胜情。
黄茅冈
作者：程敏政
朝代：明

舣棹来登乱石冈，几间茅屋水天长。桑原麦垄人行处，曾是苏公旧猎场。
黄通政刈葵种蔬卷
作者：程敏政
朝代：明

花谱从人斗紫红，官曹长喜课园功。论心客至茶初熟，击节诗成卷已充。翠蔓络云延径远，黄团经雪系门空。新年半是清斋日，细嚼无因共此风。
黄鹤山樵为沈兰坡作小景兰坡孙启南求题
作者：程敏政
朝代：明

在昔兰坡翁，结屋断尘鞅。俯听溪阁邃，仰眺岩扉敞。天机久已熟，真趣可谁赏。颇闻黄鹤山，樵斧隔林响。居然驾小舟，来趁夜潮长。相对喜忘言，欲去愁孤往。挥毫意不极，缣素大于掌。高松发天籁，哀壑生夏爽。抚景尚如昨，斯人已黄壤。逆旅开画奁，斜阳落书幌。高风邈难扳，题诗寄遐想。
黄鹤山樵山水为杨考功宗器题
作者：程敏政
朝代：明

黄鹤山樵已仙去，风采惟留画中趣。几回把玩欲招呼，海阔天高不知处。但见一亭临大河，远峰对面如青螺。孤洲水花晚色净，疏林落叶秋声多。少年我忆游江汉，好山最喜推篷看。迩来寄足尘海中，梦魂长到黄芦岸。考功家近七闽山，雅怀亦似水云閒。题诗不尽莼鲈兴，何日相期解绶还。
齐云岩
作者：程敏政
朝代：明

四山回合杳难穷，翠锦屏开面面工。巨石穿云成户牖，半崖飞雨作帘栊。地灵今古神先据，境隔仙凡路可通。极目丹邱何处是，巍巍楼阁起天中。何年绛节此中停，五老依然护紫庭。钟鼓分头双岫碧，香炉当面一峰青。匡庐未敢争谁秀，玄武应知不自灵。胜览日斜归未得，细磨苍藓读碑铭。
齐云岩·其一
作者：程敏政
朝代：明

四山回合杳难穷，翠锦屏开面面工。巨石穿云成户牖，半崖飞雨作帘栊。地灵今古神先据，境隔仙凡路可通。极目丹邱何处是，巍巍楼阁起天中。
齐云岩·其二
作者：程敏政
朝代：明

何年绛节此中停，五老依然护紫庭。钟鼓分头双岫碧，香炉当面一峰青。匡庐未敢争谁秀，玄武应知不自灵。胜览日斜归未得，细磨苍藓读碑铭。
龙源夜归
作者：程敏政
朝代：明

轧轧肩舆半日程，晚来溪麓少人行。微茫远树参差没，三五寒星点缀明。野老壶觞随处约，家人灯火望尘迎。时平山郭无关禁，不似通都夜锁城。
龚廷臣许刻图书不至诗以促之
作者：程敏政
朝代：明

竹风清处只题诗，一寸并刀不浪施。能事自应难受逼，知音宁肯亦相辞。新形活动盘苍纽，古篆横斜度赤丝。从此文房知借重，泊舟相待已多时。
登五凤楼
作者：程文德
朝代：明
体裁：古风

六月六日天晶明，九重广内暴干旌。金锁朱扉开凤阁，禁籞偶随仙侣行。复道岧峣登且止，俯视恍入青冥里。金钟鼍鼓大十围，震击元来闻百里。紫电青霜森武库，高幢大纛纷无数。中有神祖手执戈，摩沙暗暗生云雾。赤缨玉勒间驼鞍，岁久神物何媻跚。传是文王渡江日，万斛载宝来长安。祖宗英谟久不灭，煇煌重器遗宫阙。千秋万代付神孙，张皇庙算恢先烈。平生浪说骑凤游，吾今直上凤凰楼。直须彤管纪胜事，天风吹骨寒于秋。
长洲访常刘二子
作者：程文德
朝代：明
体裁：七言律诗

篮舆春晓渡浮梁，懒问城闉六十坊。小舫忽临山尽处，美人宛在水中央。疏篱仄径纡村巷，稚柳夭桃映草堂。流寓江山元有分，翛然安土即吾乡。
行路吟
作者：程文杰
朝代：明
体裁：乐府曲辞

有酒且莫斟，听我行路吟。风霜满面尘满襟，古皆然，匪独今。我劝君，君毋怒，今人行是古人路。古人一去岂再来，笑杀今人不回顾。朝行吟，山沈沈，虎狼关隘龙窟深。暮行吟，木阴阴，江南鹧鸪无好音。行人莫道行路好，多少行人路中老。
齐云山谣
作者：程时言
朝代：明
体裁：古风

齐云镇南天，众星共北极。道途人肩摩，方国梯航继。云何胥乞灵，底或贻伊戾。圣德天聪明，毫芒靡借替。黍稷闻非馨，至诚惟孚契。多福不知求，悔萌迷早计。亲弛而弗亲，祭非其所祭。一陌云几何，百为徼神惠。试即而家佣，若直宁能济。异类祗罔歆，矫诬徒渎制。氓庶职斯愆，哲人胡寡慧。蜉蝣托名区，垄断成实际。闪赫电若雷，薨昏虻与蚋。暮夜门不开，秋风户畴闭。无恤明咨彝，无严幽阶厉。福地岂爱河，帝心恒不蔽。戒慎无射思，禨祥有根蒂。甲午万历年，余七旬八岁。积虑对辰阍，长怀追盛世。爰附此贞珉，以俟诸来裔。
七月九日葭萌道中寄宋季子奉祠
作者：程本立
朝代：明

联步常年近赤霄，千秋佳节庆今朝。星明南极听更漏，日上东方立早朝。华萼楼前犹梦到，葭萌道上欲魂销。仰天自祝吾王寿，回首中原怅望遥。
万箭树
作者：程本立
朝代：明

行人好怪亦何愚，万箭空存树半枯。一日风飙纷羽镞，百年霜露此根株。侧身飞鸟惊还落，抱子哀猿穷更呼。斩伐未能吾所愤，独骑官马向山隅。
东埧铺见桂花因忆故园双桂
作者：程本立
朝代：明

故园双桂树初成，将比吾家两弟兄。封植敢忘先子志，急难谁念此时情。山浓山淡皆秋色，人笑人歌共月明。独把一枝思骨肉，天香三嗅泪纵横。
东山
作者：程本立
朝代：明

陟彼东土山，惘然思谢安。草露湿我衣，海日升岩峦。愧无如花妓，醉舞追前欢。飘飘谷风来，吹堕头上冠。
中都早行
作者：程本立
朝代：明

鸡鸣登前途，白日未出海。堠傍坐之久，扶桑发光彩。安知云雾起，倏忽阴晴改。我行正愁雨，亟去复奚待。此意难重陈，无由诉真宰。
临清道隐为豫府饶纪善作
作者：程本立
朝代：明

秋水一波清且深，隐居谁识道人心。流行不息终归海，开辟俱生直到今。川上曾闻尼父叹，源头重感晦翁吟。何时一笑空明里，同照扁舟雪满簪。
丽江雪山
作者：程本立
朝代：明

玉龙峰高九千仞，日色晦明云气寒。何当赤脚踏冰雪，更有红颜生羽翰。石洞僧来昼骑虎，瑶台仙去夜乘鸾。山灵于我岂无意，一路天花落锦鞍。
久雨述怀
作者：程本立
朝代：明

闪闪夜多电，曀曀朝复风。大梁六月雨，日夜声淙淙。阴阳有纵闭，天人相感通。因思黄河决，昔者原武东。长堤蚁穴坏，尚足婴其冲。遂令耕桑地，涛澜涨舂容。去年夏不雨，祷祠走府公。谁能罪真宰，我欲鞭丰隆。得非伤稼穑，曾莫宽租庸。今年雨不止，将无河决同。徒闻万姓号，未睹百谷丰。天心宁匪仁，帝德岂不洪。庶乎形气和，荡彼氛祲空。腐儒谬食禄，治生在归农。燮调闇大体，忧愤诚小忠。况垂齿发暮，敢睹班资崇。三叹咏君作，载歌激予衷。
之官云南留别大梁亲友
作者：程本立
朝代：明

一身去中原，万里投南诏。敢辞瘴疠入，得匪神明诮。精忠胆弗渝，日月谅能照。生还讵无期，老学益自劭。亲知念行役，执酒请予釂。毋为临岐恻，但作出门笑。踟蹰城西路，指点云外峤。有诗频寄君，尽写所历妙。
乌撒题画四绝 其一 鹡鸰
作者：程本立
朝代：明

急难思我弟，万里各漂零。原上西风急，伤心见鹡鸰。
乌撒题画四绝 其三 杜鹃
作者：程本立
朝代：明

啼血口流丹，月明花影寒。不堪愁里听，只好画中看。
乌撒题画四绝 其二 白头翁
作者：程本立
朝代：明

乌蛮天万里，客鬓不禁秋。自在高枝鸟，胡为也白头。
乌撒题画四绝 其四 双燕
作者：程本立
朝代：明

不归江上宅，烟柳暗春郊。多愧双飞燕，年年觅旧巢。
乌撒题画四绝·鹡鸰
作者：程本立
朝代：明

急难思我弟，万里各漂零。原上西风急，伤心见鹡鸰。乌蛮天万里，客鬓不禁秋。自在高枝鸟，胡为也白头。啼血口流丹，月明花影寒。不堪愁里听，只好画中看。不归江上宅，烟柳暗春郊。多愧双飞燕，年年觅旧巢。
九我堂为王彦麟赋
作者：程本立
朝代：明

匪亲曷有我，有我能无亲。我当供我职，我情莫我申。父生母鞠畜，长育我拊循。出入又腹我，反复顾我勤。亲恩有如此，罔极同苍旻。儿心若寸草，胡能报阳春。七闽去六诏，不翅越与秦。母发镜中雪，父骨山下坟。祭扫旷岁时，定省缺晨昏。瞻望悲行役，何怙哀鲜民。上山山有颠，涉水水有津。悠悠百年内，孝子难具陈。
乳石诗
作者：程本立
朝代：明

闻道山中乳窟多，乳泉流处石为窠。洞门到夜飞蝙蝠，驿路何年载橐驼。野色忽看新㟝嵝，水痕犹认旧漩涡。岂无青髓香如饭，老我黄尘奈尔何。
乳石诗
作者：程本立
朝代：明
体裁：七言律诗

闻道山中乳窟多，乳泉流处石为窠。洞门到夜飞蝙蝠，驿路何年载橐驼。野色忽看新培嵝，水痕犹认旧漩涡。岂无青髓香如饭，老我黄尘奈尔何。
京索道中
作者：程本立
朝代：明

路从京索上陂陀，于此劳人感慨多。徒割鸿沟分楚汉，终归隆准一山河。大风沛邑台中筑，半夜虞姬帐底歌。千载兴亡俱寂寞，群山起伏自嵯峨。
以书词招火头忽纳归顺诗以记之
作者：程本立
朝代：明

徼外之官日，山中僦屋初。游盘同鹿豕，孚信及豚鱼。已集投荒录，将驰谕贼书。中原一万里，人事近何如。
使浙江发大梁水驿
作者：程本立
朝代：明

蔡河雪消春水生，使者发船将远行。得遇乡里虽慰意，却念妻子难为情。草埋金谷楼前路，潮打钱塘江上城。南北登临总怀古，船中有酒且须倾。
侍从亲王之国大梁代祀岳渎陵寝与宋季子奉祠偕行至郑州分道
作者：程本立
朝代：明

天香满袖散氤氲，自觉祠官思不群。我望洛中山尚远，子行河北路初分。翩翩并马游三日，去去孤鸿隔片云。久许精诚可相照，祝厘万一报吾君。
入益门
作者：程本立
朝代：明

蜀关秦岭路初分，迭嶂层厓日易曛。飞栈下临千尺涧，行人上出半山云。高堂烟雾曾贪画，险道风湍却厌闻。万里敢辞筋力尽，捐躯未足报吾君。
入龙尾关
作者：程本立
朝代：明

山为城郭海为池，一卒当关万卒窥。越隽郡开通汉使，吐蕃兵结覆唐师。只知地险如难服，岂信天亡遂不支。历览华夷每怀古，临风倚马读残碑。
兰沧江
作者：程本立
朝代：明

曾观樊绰云南志，今入兰沧江上舟。山自哀牢皆北向，水如弥渃尽南流。乾坤瓮盎多蚊蚋，蛮貊襟裾类马牛。揽辔登高一回首，悠悠何处望神州。
凤阳东关
作者：程本立
朝代：明

东关发船烟霞开，城郭山川何壮哉。长淮千里出桐柏，庆云五色近蓬莱。汉廷书生有贾董，梁园词客皆邹枚。自叹无才日樗散，金门退食尚迟回。
凤鸣梧
作者：程本立
朝代：明

梧桐生高冈，亭亭凌紫霄。鸣凤丹山来，依此百年乔。良材中琴瑟，和声合箫韶。我非汉中郎，讵识爨下焦。
出使钱塘收书籍发大梁
作者：程本立
朝代：明

奉使南行晓出关，回瞻宫殿紫云间。乡里那从枉道入，图书只载满船还。百年艮岳尘飞海，八月胥涛雪涌山。一到钱塘一怀古，鄂王坟下泪潺湲。
出洛阳城
作者：程本立
朝代：明

挽裛上天津，伊阙当我前。
连峰左右起，奔走相后先。
古来五岳内，嵩高极中天。
仪刑正四表，襟带流三川。
河山固王室，岂直金城坚。
汉业此中兴，周都竟东迁。
壮游快一览，遗迹悲千年。
颓垣旧谁筑，野蔓栖朝烟。
出洛阳城
作者：程本立
朝代：明

挽车上天津，伊阙当我前。连峰左右起，奔走相后先。古来五岳内，嵩高极中天。仪形正四表，襟带流三川。河山固王室，岂直金城坚。汉业此中兴，周都见东迁。壮游快一览，遗迹悲千年。颓垣旧谁筑，野蔓凄朝烟。
出蓼子峪
作者：程本立
朝代：明
体裁：古风

群山入巩洛，渴骥奔黄河。行人山之下，窄径缘坡陀。单车不方轨，峭壁临盘涡。上有虎豹嗥，下有饥蛟鼍。垂堂夙所戒，叱驭今重过。微忠效驰驱，神物烦撝呵。
出蓼子峪
作者：程本立
朝代：明

群山入巩洛，渴骥奔黄河。行人山之下，窄径缘坡陀。单车不方轨，峭壁临盘涡。上有虎豹嘷，下有饥蛟鼍。垂堂夙所戒，叱驭今重过。微忠效驰驱，神物烦撝呵。
出龙尾关之永昌
作者：程本立
朝代：明

崎岖万里入遐陬，尚觉山川是壮游。倒海鲸波奔石马，极天鸟道凿金牛。昔人于此成三窟，老我而今隘九州。生入玉门班定远，未归能不悔封侯。
到京口驿
作者：程本立
朝代：明

万里长江风浪平，群山奔走入神京。船头酾酒晴开港，马首张灯夜到城。南去北来须白发，东渐西被尽苍生。明时食禄曾何补，只写声谣记所行。
到部后谕贼归顺野宿山行晚至晋宁州太守史公留饮诗以记之
作者：程本立
朝代：明

落日孤城小，轻烟一水斜。青山蒙氏脸，绿树僰人家。绝塞无来雁，荒城有噪鸦。多情此州尹，劝酒说京华。
华阴驻马桥
作者：程本立
朝代：明

绝谷层关路屈盘，斜冈侧嶂石巑岏。今朝驻马桥头立，华岳三峰正面看。
发中都水驿次韵金应奉李编修纪行倡和诗
作者：程本立
朝代：明

中都楼观旧登临，佳句难酬两翰林。白石丹书阴洞古，青山王气暖烟深。感时自有怀乡恨，得禄谁无恋主心。庄舄当年名亦显，病人不改越人吟。
发嵩县留别守御千兵邑庠教谕
作者：程本立
朝代：明

嵩州官舍留三日，日日乱山云吐吞。闻鸡夜看北斗柄，借马晓出东城门。广文无毡坐宾客，将军有书传子孙。我怀先世此乡里，愿聚族人居陆浑。
发泸水
作者：程本立
朝代：明

泸水直流三峡去，归舟便好驾秋涛。五云东北空回首，万里西南入不毛。殊俗未知何地乐，畏途谁念此生劳。泪痕满袖和尘土，留待山妻浣我袍。
发郑州
作者：程本立
朝代：明

驾辕指嵩洛，发轫涉京须。两厓忽劖削，一径中萦纡。毡惟命低褰，雨雪恐沾濡。端居岂不乐，顾乃兴叹吁。仆夫尽徒跣，轨辙多泥涂。仁者念同胞，饥寒切吾躯。行行敢中止，戒之以徐驱。
合州
作者：程本立
朝代：明

合州楼前江水合，合州楼外青山匝。倚楼西望雨冥冥，顺水船来飞两楫。阆州山水天下稀，不如合州可忘归。街头彷佛吴门市，人家瓦屋白板扉。买鱼沽酒醉今夕，相逢谁是吴门客。鸡鸣风雨梦初醒，邻机轧轧村舂急。
吾乡富友文擢顺庆府同知三年升保宁府知府以七十致仕顺庆经历陈暹会予于京师言其事喜诗赋之
作者：程本立
朝代：明

陈郎相见石城隅，能说吾乡富大夫。白发衣冠归洛社，苍头琴鹤出成都。仰天阊阖犹能拜，步月栏干不用扶。何日得从诸老后，年年春酒劝屠苏。富老还家自蜀川，蜀民能说府公贤。朝廷吏重二千石，乡里人稀七十年。花雨小车东郭去，竹凉高枕北窗眠。请看五福陈洪范，造物于公赋予全。
吾乡富友文擢顺庆府同知三年升保宁府知府以七十致仕顺庆经历陈暹会予于京师言其事喜诗赋之·其二
作者：程本立
朝代：明

富老还家自蜀川，蜀民能说府公贤。朝廷吏重二千石，乡里人稀七十年。花雨小车东郭去，竹凉高枕北窗眠。请看五福陈洪范，造物于公赋予全。
和张德骆纪善初度韵
作者：程本立
朝代：明

东风驿骑始南还，晚兴留人食尚寒。泰华黄河观未了，阳春白雪和皆难。山香舞处花如雨，海月飞来玉作盘。但愿此身俱老健，年年此日共清欢。
和贝惟学登小孤山
作者：程本立
朝代：明

西来风浪涌金山，人在鸿蒙沆漭间。大地小孤天柱石，长江第一海门关。鲛人夜泣珠成泪，龙女晴梳翠作鬟。欲问灵巫报神语，我行何日定东还。
喜晴
作者：程本立
朝代：明

夜雨朝晴喜欲狂，西屯骑马过东冈。不妨逐兔争牵狗，切莫驱狼使牧羊。野日孤营无细柳，天风十月有枯桑。归来又饮将军酒，一醉都令世虑忘。
嘉禾挽吕太常母
作者：程本立
朝代：明

平川吕孝子，有母四德全。葛覃诵勤俭，中馈事精专。夫君既捐世，嫠居甫踰年。鱼轩竟长往，晏逐瑶池仙。愁云暗北邙，荒草埋新阡。诸孤守墓庐，有涕彻重泉。感我歌此曲，临风亦凄然。
夜宿确荦
作者：程本立
朝代：明

嶍峨一舍路，确荦数家村。月出四山静，我怀谁与论。边塞风尘息，山林日月闲。禾泥田舍老，曾戍部初关。
夜宿确荦·其一
作者：程本立
朝代：明

嶍峨一舍路，确荦数家村。月出四山静，我怀谁与论。
夜宿确荦·其二
作者：程本立
朝代：明

边塞风尘息，山林日月闲。禾泥田舍老，曾戍部初关。
夜宿禾泥田家
作者：程本立
朝代：明

禾泥异白爨，草阁面青山。劝酒月明里，笑歌开我颜。方语须三译，人情在一歌。关山离别苦，此夜曲中多。
夜宿禾泥田家·其一
作者：程本立
朝代：明

禾泥异白爨，草阁面青山。劝酒月明里，笑歌开我颜。
夜宿禾泥田家·其二
作者：程本立
朝代：明

方语须三译，人情在一歌。关山离别苦，此夜曲中多。
夜宿走马铺
作者：程本立
朝代：明

铜梁百里入昌州，水竹村村山更幽。走马亭中看明月，不知今夜是中秋。海上白云如白波，天涯无奈月明何。遥知今夜闺中看，比我天涯泪更多。
夜宿走马铺·其一
作者：程本立
朝代：明

铜梁百里入昌州，水竹村村山更幽。走马亭中看明月，不知今夜是中秋。
夜宿走马铺·其二
作者：程本立
朝代：明

海上白云如白波，天涯无奈月明何。遥知今夜闺中看，比我天涯泪更多。
夜宿郑州
作者：程本立
朝代：明

昔骑官马来管城，关夫走报将军迎。牛车今夜民家宿，落莫何曾问姓名。姓名碌碌何足问，要知蛮貊行忠信。橐底宁须陆贾金，腰间不必苏秦印。我惭二子人所荣，谁于宠辱能不惊。万里得归贫亦足，只消妻子事蚕耕。
大理
作者：程本立
朝代：明

西南形胜此山川，蒙段偏安五百年。圣主龙飞无僭窃，王臣虎拜有旬宣。登临已觉心神豁，战伐安能骨肉全。多幸远民皆赤子，夫耕妇馌戴尧天。
大足县
作者：程本立
朝代：明

稻满平畴水满渠，舍南舍北竹疏疏。吴侬莫说吴中乐，到处青山好卜居。方池鹅鸭乱晴波，丰草牛羊散暖坡。如此山居元不恶，我生何地着云窝。
大足县·其一
作者：程本立
朝代：明

稻满平畴水满渠，舍南舍北竹疏疏。吴侬莫说吴中乐，到处青山好卜居。
大足县·其二
作者：程本立
朝代：明

方池鹅鸭乱晴波，丰草牛羊散暖坡。如此山居元不恶，我生何地着云窝。
姚安醉歌
作者：程本立
朝代：明

景云僇尸李知古，天宝召乱张虔陀。唐兵莫讨阁罗凤，宋师不踰大渡河。村村小屋鸡狗少，处处青山豺虎多。今日安危在诸将，请君听我姚州歌。
季子奉祠浚井得奇石次韵
作者：程本立
朝代：明

偶从深井得，原是太湖来。艮岳无仙仗，昆明有劫灰。忠臣厉齿泣，贞妇望夫回。不胜怀古意，点笔赋崔嵬。致此江湖远，于今岁月深。摩挲悲艮岳，指点看云岑。烟雾含余润，风雷起太阴。峥嵘见君意，贞确比吾心。
季子奉祠浚井得奇石次韵·其一
作者：程本立
朝代：明

偶从深井得，原是太湖来。艮岳无仙仗，昆明有劫灰。忠臣厉齿泣，贞妇望夫回。不胜怀古意，点笔赋崔嵬。
季子奉祠浚井得奇石次韵·其二
作者：程本立
朝代：明

致此江湖远，于今岁月深。摩挲悲艮岳，指点看云岑。烟雾含余润，风雷起太阴。峥嵘见君意，贞确比吾心。
孤凰辞
作者：程本立
朝代：明

高冈兮梧桐。凤凰兮雌雄。忽失凤兮凰将曷从。梧既悴兮霜露多。凰失凤兮可奈何。心虽哀兮矢靡他。惟巢有雏兮始生。哺之覆之兮俟其成。雏五色兮仪虞廷。凰虽孤兮心则宁。
宿大柳树驿
作者：程本立
朝代：明

柳驿夜寥阒，空庭树扶疏。逢人两无语，独坐临前除。明月俄在膝，好风又吹裾。微吟复谁和，幽抱聊自摅。入室就衾枕，蛩响四壁虚。展转不能寐，起听鸡鸣初。
宿昆阳
作者：程本立
朝代：明

饮酒美人家，出门山日斜。门前一株树，说是蜜檀花。
宿晋宁
作者：程本立
朝代：明

汉妇良家子，从军岁月多。生来小儿女，唱得僰人歌。
宿荣昌县田家书所见
作者：程本立
朝代：明

田家无桑蚕不育，寒机不奈蛩声促。阳坡种得木棉花，雨晴雪点秋云绿。小姑大妇不梳妆，日日探花如采桑。青裙短短赤双脚，素手掺掺花满筐。归来闭门月昏黑，燃薪代烛光照室。姑摇纺车妇在机，一夜不能成一疋。松州茂州道路难，乌蒙乌撒雨雪寒。丁夫运粮给边饷，卖布易米还输官。田家不识纨与縠，木棉未得裁衣服。何日边城罢战输，男耕女织万事足。
寄嵩明倅嵩明倅祖原善予乡人也予卧病昆阳原善以公事来日相过旅次意甚恳别后寄此以写予怀
作者：程本立
朝代：明

年将五十已龙钟，百病交攻气不充。羡尔高年精力在，鬓毛霜白面霞红。天涯相见故乡人，一话江南一怆神。那复锦鸳湖上醉，画船箫鼓闹青春。风雨山窗客枕孤，东方欲曙鸟相呼。无人更似嵩明倅，日日能来问病夫。苦忆嵩明祖判官，无由两臂插飞翰。此身强健须相觅，醉舞青天白玉盘。
寄嵩明倅嵩明倅祖原善予乡人也予卧病昆阳原善以公事来日相过旅次意甚恳别后寄此以写予怀·其一
作者：程本立
朝代：明

年将五十已龙钟，百病交攻气不充。羡尔高年精力在，鬓毛霜白面霞红。
寄嵩明倅嵩明倅祖原善予乡人也予卧病昆阳原善以公事来日相过旅次意甚恳别后寄此以写予怀·其三
作者：程本立
朝代：明

风雨山窗客枕孤，东方欲曙鸟相呼。无人更似嵩明倅，日日能来问病夫。
寄嵩明倅嵩明倅祖原善予乡人也予卧病昆阳原善以公事来日相过旅次意甚恳别后寄此以写予怀·其二
作者：程本立
朝代：明

天涯相见故乡人，一话江南一怆神。那复锦鸳湖上醉，画船箫鼓闹青春。
寄嵩明倅嵩明倅祖原善予乡人也予卧病昆阳原善以公事来日相过旅次意甚恳别后寄此以写予怀·其四
作者：程本立
朝代：明

苦忆嵩明祖判官，无由两臂插飞翰。此身强健须相觅，醉舞青天白玉盘。
寄弟并示婿吴氏
作者：程本立
朝代：明

闻道南塘旱，吾家正可忧。不能供赋税，岂得免征求。旧宅荒苔雨，先茔宿草秋。急难须努力，更与阿骐谋。
寻刘集贤隐居
作者：程本立
朝代：明

方瞻紫锦屏，倏览青玉案。兹山亘百里，我行山未半。余雪云俱白，新泉冰始泮。春姿动晴壑，好鸟自相唤。探幽会披榛，纪胜欲濡翰。西投集贤里，息鞅日已旰。衣冠拜遗老，使我发深叹。垂世贵立言，有竹青可汗。
山行
作者：程本立
朝代：明

山行到绝顶，野望豁平川。白见金沙雪，青知铁冶烟。怕愁秖自遣，耽句复谁联。不觉东回首，怀人一惘然。
嵩明九日次井泉韵
作者：程本立
朝代：明

天涯九日一登楼，应是黄花笑白头。脱帽不妨同醉倒，拂衣安得便归休。山盘晴谷深藏寺，水缩寒溪浅露洲。上马荒城向昏黑，莫教鼓角起边愁。
巳巳至日用炼象关韵
作者：程本立
朝代：明

梦里犹疑听禁钟，起来山色晓云笼。三年蛮徼逢长至，万里君门拜九重。斑白秖添新鬓发，丹青谁写旧仪容。穷愁博得身强健，晚节深期雪后松。
广通驿
作者：程本立
朝代：明

路甸驿前溪水回，驿楼打鼓使臣来。满头白雪岁月改，对面青山云雾开。万里逢人相劝酒，一身去国每登台。醉看大字忆都督，跃马赋诗何壮哉。
庄浪王镇抚省先墓于永嘉道经大梁持卷索诗随笔塞命
作者：程本立
朝代：明

秦之山，越之水，将军去家五千里。南云飞，北风起，将军忆亲何日已。男儿得禄不逮养，有泪直彻黄泉底。呜呼秦之山，越之水，锦衣煌煌照桑梓，九原有知能不喜。
建炎槐
作者：程本立
朝代：明

千尺高槐旧相门，传闻南渡此移根。心经百岁风霜苦，身受三朝雨露恩。破穴中霄经电火，繁阴六月似云屯。池台锦绣知何在，幸尔青青尚独存。
归田后次友人正旦早朝韵
作者：程本立
朝代：明

骑马天街踏雪晴，银幡犹记入新正。归来一室青山郭，梦到群仙白玉京。波暖柳风回太液，露晞花日上承明。题诗曾应亲王教，五色春云笔底生。
得塘字
作者：程本立
朝代：明

夜雨不湿泥，晓云低度墙。嘤嘤鸟求友，我情曷能忘。蔡氏雅敬客，群士集中堂。及兹春节宴，所忻在余芳。长吟何纡徐，短歌或慨慷。从来文学交，岂徒弄杯觞。华风荡碧草，绿水沈回塘。嗟我咏归乐，孰与曾点狂。
得影字
作者：程本立
朝代：明

秋风络纬啼金井，月色楼台漏声静。美人远在天一方，何以慰我心耿耿。玉关不夜嫦娥老，银汉欲冰河鼓冷。强把相思托凤箫，小阶吹转梧桐影。
惜日短岁十二月二日同诸友访环中老鲍恂于西溪隐居蒙留款谈论欢洽岂无一言以记之遂命题云各赋一首嗟夫在心为志发言为诗观其所作盖可见矣
作者：程本立
朝代：明

我志在千古，此生无百年。百年亦苦短，白日如奔川。光阴旦复旦，把镜心茫然。历看古贤杰，勋业照简编。安能不努力，坐待雪满颠。羲和驾六龙，为我迟迟鞭。
惠云塔
作者：程本立
朝代：明

老禅西来兜率宫，金昙舍利开芙蓉。平地起作宝光相，七级上凌天九重。摩尼顶珠现穹碧，丹霞掩映鸡足峰。八窗玲珑悬皎月，层栏翠滑扶神龙。我欲乘虚求帝释，云梯高峻红尘隔。檐铃停语寂籁冷，白鹤飞下苍烟夕。
戊辰七月九日用葭萌道中韵再寄宋季子奉祠
作者：程本立
朝代：明

蓬莱簇仗逼云霄，葵藿倾心岂一朝。玉体愿期王自爱，金闺忆与子同朝。杯余寿沥波曾及，袖有天孙雾已销。风雨五更孤梦断，江湖万里一身遥。
戏咏石饼
作者：程本立
朝代：明

我心匪石不可转，炼石作饼心弥坚。自看一丸凝白雪，谁将五色补青天。缩葱侍御世所鄙，全椒道士骨已仙。铅金砂汞苦难得，不如服此能延年。
扬州
作者：程本立
朝代：明

远水疏星影动摇，西风落木景萧条。伤心一片船头月，犹照扬州廿四桥。扬州城下是官河，春雨春风自绿波。欲问繁华旧时事，太平遗老已无多。老翁能说太平年，曾见江南进士船。打鼓挂帆扬子岸，人人尽道是登仙。城门疏柳噪寒鸦，柳外青旗是酒家。无复春风旧桃李，行人不必问琼花。
扬州·其一
作者：程本立
朝代：明

远水疏星影动摇，西风落木景萧条。伤心一片船头月，犹照扬州廿四桥。
扬州·其三
作者：程本立
朝代：明

老翁能说太平年，曾见江南进士船。打鼓挂帆扬子岸，人人尽道是登仙。
扬州·其二
作者：程本立
朝代：明

扬州城下是官河，春雨春风自绿波。欲问繁华旧时事，太平遗老已无多。
扬州·其四
作者：程本立
朝代：明

城门疏柳噪寒鸦，柳外青旗是酒家。无复春风旧桃李，行人不必问琼花。
斋宿皇陵夜起俟王驾
作者：程本立
朝代：明

济济肃冠佩，隐隐聆和鸾。彤庭炯斜月，松柏飒以寒。神山卫皇陵，左右龙虎盘。孝思穆宸衷，王心岂遑安。秋尝日维吉，夙驾夜未阑。骏奔执笾豆，臣亦备祠官。所职在诚恪，匪曰盛容观。斯言告在列，同心臭如兰。
早发禄丰驿
作者：程本立
朝代：明

驿楼灯火见西屯，使者出门人语喧。天寒马渡此溪水，月落鸡鸣何处村。六诏山川皆郡县，百年身世任乾坤。若为看见梅花树，忽乱乡愁入故园。
早行忽数人被甲持弩至道左俟土酋及见余或揖或跪译者曰此倚石村部民也期此地迎酋而归既而上马从行至晚同宿山中赋此
作者：程本立
朝代：明

部落皆亭障，民氓尽卒徒。甲兵无外侮，弩矢有前驱。擒贼非难事，安边是远图。君恩同雨露，何地不沾濡。杂种诸蛮部，深山一野人。树枝低作屋，松叶厚成茵。自祝身无恙，谁知句有神。生还见妻子，话此益酸辛。
早行忽数人被甲持弩至道左俟土酋及见余或揖或跪译者曰此倚石村部民也期此地迎酋而归既而上马从行至晚同宿山中赋此·其一
作者：程本立
朝代：明

部落皆亭障，民氓尽卒徒。甲兵无外侮，弩矢有前驱。擒贼非难事，安边是远图。君恩同雨露，何地不沾濡。
早行忽数人被甲持弩至道左俟土酋及见余或揖或跪译者曰此倚石村部民也期此地迎酋而归既而上马从行至晚同宿山中赋此·其二
作者：程本立
朝代：明

杂种诸蛮部，深山一野人。树枝低作屋，松叶厚成茵。自祝身无恙，谁知句有神。生还见妻子，话此益酸辛。
时忽纳与死可伐刀木板皆已归顺山中无事与长官饮剧偶成
作者：程本立
朝代：明

旧酿筒能吸，新诗藁未删。及瓜今日到，行李几时还。风雨家家碓，烟云面面山。不因边事息，那得宦情闲。
昆明池
作者：程本立
朝代：明

昆明海水不成潮，一镜涵空山影摇。明月碧鸡飞夜夜，白云苍狗变朝朝。登临未必南荒恶，瞻恋其如北极遥。汀草汀花自春色，无人同放木兰桡。
明发昆阳自此入山四望空寂情甚无赖因以自遣
作者：程本立
朝代：明

水穷山路转，雨断塞云回。冉冉行人至，荒荒落日催。百年消着屐，万事付衔杯。不识昆明底，何人见劫灰。
春日值雪述道中鄙怀
作者：程本立
朝代：明

河山开国大，风雪趣装严。关树容车幰，天花拂帽檐。路惊深峪转，衣索弊裘添。鳞甲飘逾乱，毫厘雨或纤。冻龟谁为药，寒痹孰能砭。夜宿催炉火，晨兴问漏签。沙留鸥迹印，泥逐马蹄粘。宜麦曾闻谚，连茹况得占。眼明看白晰，心切为苍黔。阳长今当盛，阴凝已足嫌。微生同燕雀，逝景惜乌蟾。一命才犹忝，诸公德可渐。简须司马授，诗许杜陵兼。珠侧知形秽，膏余被物沾。入崤疑陇蜀，渡洛似沱潜。华藻非三谢，丹青愧二阎。春晴动鳷鹊，月色梦蜚廉。专对吾何取，能卑叟愈谦。别来旬朔改，坐觉岁时淹。郢曲虽难和，家醪会共拈。
晚兴分得净字
作者：程本立
朝代：明

晚兴重留客，风流继觞咏。座移修竹深，径扫苍苔净。秋声屋边起，月色云中迸。富贵未足论，且以安吾命。
晚宿山中与土酋共寝情亦真率因赋此诗
作者：程本立
朝代：明

寂寂空岩夜，凄凄急雨寒。土酋分武帐，山鬼怪儒冠。天欲劳筋骨，人当见胆肝。忘形自高枕，睡熟梦金銮。
晚至安宁
作者：程本立
朝代：明

连然驿路马曾谙，落日行人思不堪。地极九州铜柱北，山蟠六诏铁桥南。南阳池水皆阴火，盐井烟中半夕岚。回首蓬莱天万里，忍教尘鬓白毵毵。
晚至昆阳州饮通守家土官留此州俟予至同宿马氏有邻妇李氏抱子携酒而至赋此
作者：程本立
朝代：明

晚次同酋长，晨装戒仆夫。剁鱼炊白饭，系马与青刍。但喜人情合，宁论土俗殊。谁家小儿女，直欲挽吾须。
晚至楚雄
作者：程本立
朝代：明

楚雄城郭暮云间，城上悲笳惨客颜。僭国曾称白鹿郡，居人犹说卧龙山。葡萄直自张骞得，薏苡空随马援还。今日封疆非汉土，王师无地不平蛮。
晚至遏逆村
作者：程本立
朝代：明

陇树千行立，溪云一缕生。登山复涉水，正是蜀中行。地入临安界，山藏遏逆村。夷门解迎客，牵马到柴门。
晚至遏逆村·其一
作者：程本立
朝代：明

陇树千行立，溪云一缕生。登山复涉水，正是蜀中行。
晚至遏逆村·其二
作者：程本立
朝代：明

地入临安界，山藏遏逆村。夷门解迎客，牵马到柴门。
暂归故乡和友人见寄
作者：程本立
朝代：明

拾遗徒步得南归，千里风尘一布衣。为报乡人莫相笑，丈夫元不志轻肥。
杨花曲
作者：程本立
朝代：明

君不见陈宫美人张丽华，春情轻薄似杨花。兵尘吹入景阳井，荒城老树啼寒鸦。又不见隋堤一千三百里，炀帝龙船压春水。锦帆飞不到天涯，腥风战血杨花里。噫嘘唏，陈与隋，山川虽是国已非。年年三月杨花飞，江南江北啼子规。
柏峰为希仙道士作
作者：程本立
朝代：明

何处仙家紫翠房，一峰烟雨柏苍苍。羊眠白石云根烂，麝过青苔雨气香。羽节凌风天有籁，彩囊盛露玉为浆。头颅我已将华发，便欲传君却老方。
桐溪
作者：程本立
朝代：明

梧桐荫清溪，溪水波粼粼。上有五色鸟，下有黄金鳞。秋雨洗白石，春风生绿蘋。愿学羊裘子，时来垂钓缗。
横湖
作者：程本立
朝代：明

横湖如匹练，风景此中稀。
日暖赤鳞跃，天晴白鸟飞。
寒松蟠石岸，春水没苔矶。
几度斜阳晚，渔舟渡口归。
横湖
作者：程本立
朝代：明

横湖如疋练，风景此中稀。日暖赤鳞跃，天晴白鸟飞。寒松蟠石岸，春水没苔矶。几度斜阳晚，渔舟渡口归。
次韵贝原翚留别
作者：程本立
朝代：明

客里逢君说故乡，留连樽酒过斜阳。汉时循吏称三异，马氏佳儿识五常。老去只惊搔鬓短，醉来不觉放歌长。明朝相送城南路，记取槐阴四月凉。五年官舍汴州城，一见乡人一怆情。赖有寒毡留客坐，可无春酿与君倾。北来山水登临倦，南去音书感慨并。何日吴淞江上住，两蓑烟雨钓舟横。
次韵贝原翚留别·其一
作者：程本立
朝代：明

客里逢君说故乡，留连樽酒过斜阳。汉时循吏称三异，马氏佳儿识五常。老去只惊搔鬓短，醉来不觉放歌长。明朝相送城南路，记取槐阴四月凉。